Izziņa par atzinumos sniegtajiem iebildumiem

|  |
| --- |
| **likumprojektam “Valsts robežsardzes likums”** |

(dokumenta veids un nosaukums)

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | Starpministriju (starpinstitūciju) sanāksme15.10.2018. |
|  | Elektroniskā saskaņošana 06.12.2018., 11.01.2019. un  |
|  | 05.06.2019. |
|  |  |
| Saskaņošanas dalībnieki |
|    | Tieslietu ministrija, Aizsardzības ministrija, |
|  | Finanšu ministrija, |
|  | Labklājības ministrija, Ārlietu ministrija, |
|  | Satiksmes ministrija, Pārresoru koordinācijas centrs, |
|  | Korupcijas novēršanas un apkarošanas birojs, |
|  | Latvijas Brīvo arodbiedrību savienība, Tiesībsargs |
|  |  |  |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr.p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
|  | **Projekta sākotnējās ietekmes novērtējuma ziņojums (anotācija)** | **Aizsardzības ministrija**Nacionālo bruņoto spēku likuma 6.1 panta 5. punkts un Robežsardzes likuma 13.1 pants paredz kārtību, kādā VRS tās uzdevumu veikšanai jūrā var izmantot NBS tehniskos līdzekļus, peldlīdzekļus un gaisakuģus. Rosinām minēto regulējumu pārņemt arī likumprojektā, jo NBS ir tehniski nodrošināti, kā arī pilnvaroti veikt jūras novērošanu un kontroli. Tādējādi valsts resursi tiktu izmantoti efektīvi un racionāli, kā arī nodrošināta robežsardzes uzdevumu izpilde jūrā.**Aizsardzības ministrija**Rosinām anotāciju papildināt ar informāciju, kas paskaidrotu likumprojekta 6. panta pirmās daļas 5. punktu, precizējot, kādiem mērķiem (kādā nolūkā) un ar kādiem līdzekļiem VRS plāno veikt Latvijas Republikas teritoriālās jūras un gaisa telpas novērošanu. Tas būtu nepieciešams, lai novērstu kļūdainas izpratnes veidošanos, ka VRS un NBS veic vienu uzdevumu un uzsvērtu, ka aizsardzības un iekšlietu resoram ir atšķirīgi uzdevumu (tostarp jūras novērošanas) veikšanas mērķi.Šobrīd spēkā esošā Robežsardzes likuma 13. panta 3. punkts noteic, ka VRS novēro valsts robežai piegulošās sauszemes teritorijas, ūdeņus un gaisa telpu, savukārt saskaņā ar Nacionālo bruņoto spēku likuma 6.1 panta 9. punktu NBS veic gaisa telpas, teritoriālās jūras un iekšējo ūdeņu (izņemot upes un ezerus), kā arī ekskluzīvās ekonomiskās zonas novērošanu un kontroli. Tādējādi minētajās normās ir sadalītas ūdeņu novērošanas atbildības zonas.Ņemot vērā minēto, lai nedublētu NBS kompetenci teritoriālās jūras novērošanā un kontrolē, lūdzam precizēt likumprojekta 6. panta 5. punktu, svītrojot vārdus “teritoriālo jūru”.**Satiksmes ministrija**Lūdzam projekta anotācijā terminu “drons” aizstāt ar terminu “bezpilota gaisa kuģis”, lai tiktu lietota vienveidīga terminoloģija, kas atbilst likumā “Par aviāciju” un uz tā pamata izdotajos Ministru kabineta 2016.gada 22.novembra noteikumos Nr.737 “Kārtība, kādā veicami bezpilota gaisa kuģu un tādu cita veida lidaparātu lidojumi, kuri nav kvalificējami kā gaisa kuģi”, kā arī Eiropas Savienības tiesību aktu projektos par bezpilota gaisa kuģiem lietotajai terminoloģijai.**Aizsardzības ministrija**Lūdzu precizēt likumprojektā (vai tā anotācijā) terminu “valsts apdraudējums”, kura novēršanu likumprojekta 6. panta pirmās daļas 4. punktā (nevis tikai pierobežā, bet visā valsts teritorijā) sadarbībā ar Nacionāliem bruņotiem spēkiem (turpmāk – NBS) veic Valsts robežsardze (turpmāk – VRS). Vienlaikus lūdzam precizēt arī likumprojekta 6. panta pirmās daļas 4. punktā noteiktā VRS uzdevuma saturu un apjomu. Vēršam Jūsu uzmanību, ka Nacionālo bruņoto spēku likuma 3. panta trešā daļa paredz VRS iekļaušanu NBS sastāvā, savukārt likumprojekts paredz valsts apdraudējuma novēršanu sadarbībā ar NBS. Līdz ar to vienlaicīgi identificējamas gan pakļautības attiecības, gan sadarbības uzdevums.**Aizsardzības ministrija**Lūdzam anotācijā iekļaut paskaidrojums par likumprojekta 14. panta trešo daļu. Šobrīd teritoriālās jūras kontroli veic NBS Jūras spēki (turpmāk – NBS JS) – līdz ar to nepieciešams skaidrojums, kādam nolūkam un ar kādu aprīkojumu teritoriālajā jūrā robežsargs izmantos minētās tiesības (apturēs kuģošanas līdzekli, atstādinās personu no kuģošanas līdzekļa vadīšanas, nogādās kuģošanas līdzekli tuvākajā piestātnē). Jāatzīmē, ka šo uzdevumu veikšanai nepieciešama sadarbība starp NBS JS un VRS.**Aizsardzības ministrija**Attiecībā uz likumprojekta 17. panta otrās daļas pirmo punktu, lūdzam ņemt vērā, ka VRS tiekot iekļautai NBS sastāvā, uz to attieksies Militāra dienesta likumā noteiktie šaujamieroča pielietošanas un izmantošanas noteikumi, kā arī starptautiskās konvencijas par bruņoto konfliktu vešanu. Līdz ar to lūdzam šo skaidrojumu paredzēt likumprojekta anotācijā. | **Saskaņots starpinstitūciju sanāksmē****Saskaņots starpinstitūciju sanāksmē****Ņemts vērā** **Ņemts vērā****Ņemts vērā****Ņemts vērā** | **Projekta sākotnējās ietekmes novērtējuma ziņojums (anotācija):**Robežsardzes likuma 13.1 pants paredz, ka uzdevumu veikšanai jūrā Robežsardze izmanto NBS tehniskos līdzekļus, peldlīdzekļus un gaisakuģus Ministru kabineta noteiktajā kārtībā. Savukārt, Robežsardzes likuma 15. panta trešā daļa nosaka, ka Robežsargiem, pildot dienesta pienākumus, Ministru kabineta noteiktajā kārtībā ir tiesības atrasties uz NBS tehniskajiem līdzekļiem, peldlīdzekļiem un gaisakuģiem. Ņemot vērā, ka minētais tiesiskais regulējums netiek vairs piemērots (Robežsardze ir pietiekami nodrošināta), Projekts to nesaglabā.**Projekta sākotnējās ietekmes novērtējuma ziņojums (anotācija):**Vienlaikus, Robežsardzes rīcībā ir pietiekami resursi (Robežsardzei ir 3 kuģi, no kuriem viens var darboties kā velkonis, 9 kuteri un 5 laivas), tādejādi, Robežsardze ir spējīga teritoriālajā jūrā darboties patstāvīgi. Tomēr, ja Robežsardzei kādā situācijā būs nepieciešami papildu resursi, tā tos varēs izmantot, ievērojot Valsts pārvaldes iekārtas likuma VII nodaļā noteikto kārtību.**Projekta sākotnējās ietekmes novērtējuma ziņojums (anotācija):**4) notvertu, nosēdinātu vai iznīcinātu tālvadības vai autonomās vadības ierīci (tajā skaitā bezpilota gaisa kuģi), nodarot tai bojājumus, ja tā apdraud vai traucē Robežsardzes funkciju izpildi vai ir pamats uzskatīt, ka tā tiek izmantota valsts robežas nelikumīgai šķērsošanai vai personas vai preces (tajā skaitā dažādu priekšmetu) nelikumīgai pārvietošanai pāri valsts robežai. Saskaņā ar Ministru kabineta 2016. gada 22. novembra noteikumu Nr. 737 ,,Kārtība, kādā veicami bezpilota gaisa kuģu un tādu cita veida lidaparātu lidojumi, kuri nav kvalificējami kā gaisa kuģi’’ 2. punktu ar bezpilota gaisa kuģi saprot gaisa kuģi, kas ir izstrādāts tā, lai cilvēks, kurš lidojuma laikā rīkojas ar bezpilota gaisa kuģa lidojuma vadības ierīcēm, neatrastos gaisa kuģī, un kas tiek pilotēts no attālinātas bezpilota gaisa kuģa tālvadības vietas, un kas tiek izmantots atpūtai, sportam un ar bezpilota gaisa kuģi veicamiem speciāliem aviācijas darbiem.Projekts arī paredz, ka pildot dienesta pienākumus, robežsargs lietot fizisko spēku, speciālos cīņas paņēmienus un speciālos līdzekļus, kā arī izmantot dienesta suņus pret šajā apakšpunktā minēto tālvadības vai autonomās vadības ierīci, rodoties Projektā minētajiem apstākļiem, varēs bez brīdinājuma. Tas, savukārt, ir nepieciešams, jo tālvadības vai autonomās vadības ierīces pilots var nebūt sasniedzams, tādējādi, robežsargam nav ko brīdināt. Papildus, ņemot vērā tālvadības vai autonomās vadības ierīces attālinātās vadības iespēju, tālvadības vai autonomās vadības ierīces kontrolētājs var atrasties, tādā attālumā, kura dēļ viņš var nedzirdēt robežsarga izteikto brīdinājumu, kā arī var rasties situācijas, kad brīdinājumu pilots ir dzirdējis, taču to noliedz.**Projekta sākotnējās ietekmes novērtējuma ziņojums (anotācija):**Termins ,,valsts apdraudējums’’ Projekta ietvaros tiek izmantots likuma ,,Par ārkārtējo situāciju un izņēmuma stāvokli’’ izpratnē, taču valsts apdraudējuma novēršanas uzdevums uz Robežsardzi attieksies tās funkciju ietvaros, t.i. Robežsardze pierobežā novērsīs tādu valsts apdraudējumu, kurš būs saistīts ar valsts robežas neaizskaramības apdraudējumu un nelegālo migrāciju.**Projekta sākotnējās ietekmes novērtējuma ziņojums (anotācija):**2001. gada 20. septembrī tika pieņemts likums ,,Grozījumi Robežsardzes likumā’’, kurš Robežsardzes likumā iekļāva 13.1 pantu un 15. panta trešo daļu. Kā būtība minētajam likumam tā anotācijā norādīta, ka ar minēto likumu nepieciešams precizēt Eiropas Savienības prasības attiecībā uz jūras robežas apsardzības funkcijām un to izpildi, t.i., vienotu robežas kontroli, un izvērtētu Valsts krasta apsardzes dienesta darbības atbilstību ES prasībām. Papildus, minētajā anotācijā ir minēta atsauce uz 2000. gada Eiropas Komisijas progresa ziņojumu par Latviju, kurā ir norādīta nepieciešamība pilnveidot Robežsardzes un Krasta apsardzes sadarbību, lai “nodrošinātu harmonizētu un atbilstoša līmeņa jūras robežas novērošanu”. Tomēr, jāņem vērā, ka minētais likums tika pieņemts pirms 17 gadiem un Eiropas Komisijas regresa ziņojums tapis pirms 18 gadiem, taču kopš minēto dokumentu tapšanas brīža Eiropas Savienībā ir būtiski pieauguši nelegālās migrācijas draudi. Piemēram, 2010. gadā Robežsardze aizturēja 94 nelegālos imigrantus, 2011. gadā – 238, 2012. gadā – 190, 2013. gadā – 97, 2014. gadā – 196, 2015. gadā – 616, 2016. gadā – 482, 2017. gadā – 173, 2018. gada 8 mēnešos – 186. No minētajiem datiem ir secināms, ka aizturēto nelegālo imigrantu skaits ir viļņveidīgs, taču pieaugošs, ja salīdzina ar datu uzskaites sākumposmu, un ar nelegālo imigrāciju saistītie draudi ir jāattiecina uz sauszemi, kā arī uz ūdeņiem, tajā skaitā teritoriālo jūru. Jāpiebilst, ka saskaņā ar Robežsardzes prognozēm 2018. gadam augstā līmenī saglabājas nelegālās imigrācijas risks no Vjetnamas, Bangladešas, Indijas un Āfrikas (ekonomiskie bēgļi), un saistībā ar politisko situāciju un militārajiem konfliktiem Tuvo Austrumu valstīs (Sīrija, Irāka) organizētās nelegālās imigrācijas risks saglabāsies augstā līmenī gan pie iekšējām, gan uz ārējām robežām. Vienlaikus, Robežsardzes rīcībā ir pietiekami resursi (Robežsardzei ir 3 kuģi, no kuriem viens var darboties kā velkonis, 9 kuteri un 5 laivas), tādejādi, Robežsardze ir spējīga teritoriālajā jūrā darboties patstāvīgi. Tomēr, ja Robežsardzei kādā situācijā būs nepieciešami papildu resursi, tā tos varēs izmantot, ievērojot Valsts pārvaldes iekārtas likuma VII nodaļā noteikto kārtību.Ievērojot minēto, Projekts paredz, ka ciktāl tas skar Robežsardzes funkcijas un uzdevumus, robežsargam būs tiesības vajāt, apturēt, aizturēt un pārbaudīt kuģošanas līdzekļus Latvijas ūdeņos un saskaņā ar ANO Jūras tiesību konvencijas 111. pantu arī ārpus Latvijas ūdeņiem. Projekts arī paredz deleģējumu Ministru kabinetam izdot noteikumus, kuros tiks paredzēti kritēriji, kuriem izpildoties, robežsargs varēs īstenot tiesības vajāt, apturēt, pārbaudīt un aizturēt kuģošanas līdzekli, kā arī minētie noteikumi paredzēs minētās vajāšanas, apturēšanas, pārbaudes un aizturēšanas kārtību. Minētajos Ministru kabineta noteikumos arī ietilps darbības, kuras robežsargs būs tiesīgs veikt ar kuģošanas līdzekli, kad tas būs apturēts (piemēram, veikt pārbaudi, veikt ārzemnieku ieceļošanas, uzturēšanās, nodarbinātības, izceļošanas un tranzīta noteikumu ievērošanas kontroli, pārbaudīt dokumentu, kas apliecina personas identitāti, atstādināt no kuģošanas līdzekļa vadīšanas personu, ja ir pamats uzskatīt, ka tā ir alkohola reibumā vai narkotisko, psihotropo, toksisko vai citu apreibinošo vielu ietekmē, noteiktos gadījumos nogādāt kuģošanas līdzekli tuvākajā tam paredzētā piestātnē (izmantojot arī citu institūciju atbalstu) vai tuvākajā Robežsardzes struktūrvienībā).Darbības, kas tiks veiktas Latvijas ūdeņos, būs vērstas uz Robežsardzes funkciju (valsts robežas neaizskaramības nodrošināšanas un nelegālās migrācijas apkarošana) izpildes nodrošināšanu un uzdevumu īstenošanu, izmantojot Robežsardzes resursus, tajā skaitā Robežsardzes kuģus un kuterus. Jāpiebilst, ka Robežsardze, ievērojot VPIL VII nodaļā noteikto kārtību, varēs sadarboties ar citām institūcijām, tajā skaitā NBS un VAS ,,Latvijas Jūras administrācija’’.**Projekts:****16. pants.** **Fiziskā spēka**, **speciālā cīņas paņēmiena un speciālā līdzekļa lietošana un dienesta suņa izmantošana** (7) Robežsargs, kurš iecelts profesionālā dienesta karavīra amatā vai iekļauts Nacionālo bruņoto spēku sastāvā, lieto fizisku spēku, speciālo cīņas paņēmienu un speciālo līdzekli saskaņā ar Militārā dienesta likumu un starptautisko tiesību normām.**17. pants. Šaujamieroča pielietošana un izmantošana**(8) Robežsargs, kurš iecelts profesionālā dienesta karavīra amatā vai iekļauts Nacionālo bruņoto spēku sastāvā, šaujamieroci pielieto un izmanto saskaņā ar Militārā dienesta likumu un starptautisko tiesību normām. |
|  | **Projekta sākotnējās ietekmes novērtējuma ziņojums (anotācija):**Robežsardzes funkciju īstenošanai nepieciešamās infrastruktūras plānošanu Robežsardze veiks, Ministru kabineta 2014. gada 2. decembra noteikumos Nr.737 ,,Attīstības plānošanas dokumentu izstrādes un ietekmes izvērtēšanas noteikumi’’ noteiktajā kārtība izstrādājot plānu vai konceptuālu ziņojumu. | **Pārresoru koordinācijas centrs**Vēršam uzmanību, ka izstrādājot plānu, kas ir politikas plānošanas dokuments, ir nepieciešams ievērot visas Ministru kabineta 2014.gada 2.decembra noteikumu Nr.737 “Attīstības plānošanas dokumentu izstrādes un ietekmes izvērtēšanas noteikumi” 25. un 26.punktā minētās prasības, kas paredz noteikt plāna mērķi un rīcības virzienus, identificēt darbības rezultātus un rezultatīvos rādītājus, kā arī norādīt pasākumu izpildei pieejamo un papildus nepieciešamo finansējumu, pievienojot detalizētus aprēķinus. Tāpēc lūdzam izvērtēt robežsardzes funkciju īstenošanai nepieciešamās infrastruktūras attīstības plāna, kas minēts anotācijas 7.lp., izstrādes lietderību, jo atbilstoši anotācijā ietvertajai informācijai minēto jautājumu efektīvāk būtu risināt, sagatavojot informatīvo ziņojumu vai prioritārā pasākuma pieprasījumu, tādejādi operatīvi un ātri plānojot nepieciešamo finansējumu un veicamos pasākumus infrastruktūras attīstībai. Lūdzam arī attiecīgi precizēt likumprojekta anotāciju. | **Ņemts vērā** | **Projekta sākotnējās ietekmes novērtējuma ziņojums (anotācija):**Robežsardzes funkciju īstenošanai nepieciešamās infrastruktūras plānošana dokumentāri izpaudīsies, Robežsardzei izstrādājot iekšējās aprites dokumentu, informatīvo ziņojumu vai saskaņā ar Attīstības plānošanas sistēmas likumu attīstības plānošanas dokumentu, vienlaikus, izvairoties no lieku vai dublējošu dokumentu izstrādes. |
|  | **Projekta sākotnējās ietekmes novērtējuma ziņojuma (anotācija):**Saskaņā ar Ministru kabineta 2016. gada 22. novembra noteikumu Nr. 737 ,,Kārtība, kādā veicami bezpilota gaisa kuģu un tādu cita veida lidaparātu lidojumi, kuri nav kvalificējami kā gaisa kuģi’’ 2. punktu ar bezpilota gaisa kuģi saprot gaisa kuģi, kas ir izstrādāts tā, lai cilvēks, kurš lidojuma laikā rīkojas ar bezpilota gaisa kuģa lidojuma vadības ierīcēm, neatrastos gaisa kuģī, un kas tiek pilotēts no attālinātas bezpilota gaisa kuģa tālvadības vietas, un kas tiek izmantots atpūtai, sportam un ar bezpilota gaisa kuģi veicamiem speciāliem aviācijas darbiem. | **Civilās aviācijas aģentūras viedoklis starpministriju (starpinstitūciju) sanāksmē**Jāprecizē Projekta sākotnējās ietekmes novērtējuma ziņojuma (anotācijas) 31. lpp. ietvertais Ministru kabineta 2016. gada 22. novembra noteikumu Nr. 737 ,,Kārtība, kādā veicami bezpilota gaisa kuģu un tādu cita veida lidaparātu lidojumi, kuri nav kvalificējami kā gaisa kuģi’’ 2. punkta redakcijas lietojums, jo attiecīgo punktu plānots grozīt. | **Saskaņots 06.12.2018. elektroniskajā skaņošanā** | **Projekta sākotnējās ietekmes novērtējuma ziņojums (anotācija):**Saskaņā ar Ministru kabineta 2016. gada 22. novembra noteikumu Nr. 737 ,,Kārtība, kādā veicami bezpilota gaisa kuģu un tādu cita veida lidaparātu lidojumi, kuri nav kvalificējami kā gaisa kuģi’’ 2. punktu ar bezpilota gaisa kuģi saprot gaisa kuģi, kas ir izstrādāts tā, lai cilvēks, kurš lidojuma laikā rīkojas ar bezpilota gaisa kuģa lidojuma vadības ierīcēm, neatrastos gaisa kuģī, un kas tiek pilotēts no attālinātas bezpilota gaisa kuģa tālvadības vietas, un kas tiek izmantots atpūtai, sportam un ar bezpilota gaisa kuģi veicamiem speciāliem aviācijas darbiem. |
|  | **Projekta sākotnējās ietekmes novērtējuma ziņojuma (anotācijas) III. sadaļa** | **Aizsardzības ministrija**Uzskatām, ka ir nepieciešams izvērtēt vai likumprojektam nebūs ietekme uz valsts budžetu, attiecīgi aizpildot III. sadaļu.**Aizsardzības ministrija (starpministriju (starpinstitūciju) sanāksmē izteikts viedoklis)**Precizēt Projekta sākotnējās ietekmes novērtējuma ziņojuma (anotācijas) 14. lpp., tās 3. rindkopā no augšas svītrojot vārdus ,,Papildus Projekts paredz’’. | **Saskaņots starpministriju(starpinstitūciju) sanāksmē****Ņemts vērā** | **Projekta sākotnējās ietekmes novērtējuma ziņojuma (anotācijas) III. sadaļa**Minētā vārdkopa no Projekta sākotnējās ietekmes novērtējuma ziņojuma (anotācijas) svītrota. |
|  | **Projekta sākotnējās ietekmes novērtējuma ziņojuma (anotācijas) IV sadaļa** | **Aizsardzības ministrija**Anotācijas IV. sadaļā lūdzam norādīt, kādi grozījumi tiks veikti citos likumos vienlaicīgi ar sagatavoto likumprojektu. Tāpat arī lūdzam norādīt, kādi Ministru kabineta noteikumi tiks izstrādāti saskaņā ar likumprojektā paredzēto deleģējumu, kādos termiņos un kura ministrija būs atbildīga. | **Ņemts vērā** | **Papildināta projekta sākotnējās ietekmes novērtējuma ziņojuma (anotācijas) IV. sadaļa****Pārejas noteikumi**2. Ministru kabinets sešu mēnešu laikā pēc šā likuma stāšanās spēkā izdod šā likuma 13. panta otrajā daļā, 15. panta ceturtajā daļā un 16. panta ceturtajā daļā minētos noteikumus. |
|  | **Projekta sākotnējās ietekmes novērtējuma ziņojuma (anotācijas) V sadaļa** | **Tieslietu ministrija**Lūdzam papildināt projekta anotācijas V sadaļu ar informāciju par Padomes 2013. gada 7. oktobra Regulas (ES) Nr. 1053/2013, ar ko izveido izvērtēšanas un uzraudzības mehānismu, lai pārbaudītu Šengenas acquis piemērošanu, un ar ko atceļ Izpildu komitejas 1998. gada 16. septembris lēmumu, ar ko izveido Šengenas izvērtēšanas un īstenošanas pastāvīgo komiteju, (turpmāk – Regula Nr. 1053/2013) ieviešanu. Vēršam uzmanību, ka projekts, piemēram, tā 19. pants, paredz nacionālā līmeņa pasākumus no Regulas Nr. 1053/2013 izrietošo dalībvalstu pienākumu ieviešanai. | **Ņemts vērā** | **Papildināta projekta sākotnējās ietekmes novērtējuma ziņojuma (anotācijas) V sadaļa.** |
|  | **Projekts** | **Tieslietu ministrija**Projektā tiek lietota vārdkopa "īpašnieka, lietotāja vai valdītāja". Civillikumā ir atsevišķi nodalīti termini "īpašums", "lietas valdījums" un "lietas turējums". Atbilstoši Civillikuma 927. pantam īpašums ir pilnīgas varas tiesība par lietu. Īpašuma tiesības apjoms ir ļoti plašs – īpašnieks var sev piederošo lietu faktiski valdīt, lietot un iegūt no tās visus iespējamos labumus, kā arī to pārveidot, patērēt vai iznīcināt, slēgt tiesiskus darījumus par to, ierobežot savu tiesisko varu pār lietu ar lietu un saistību tiesībām, kā arī atmest lietu, nepārnesot īpašumu citai personai (Grūtups A., Kalniņš E. Civillikuma komentāri. Trešā daļa. Lietu tiesības. Īpašums. Otrais papildinātais izdevums. Rīga: Tiesu nama aģentūra, 2002, 16. lpp.). Savukārt lietas valdījums saskaņā ar Civillikuma 876. panta pirmo daļu ir īpašuma tiesībai atbilstoša faktiska vara par lietu. Tas pastāv, kad ķermeniska lieta faktiski atrodas kādas personas pilnīgā varā un kad pie tam šī persona izrāda gribu rīkoties ar lietu līdzīgi īpašniekam. Savukārt saskaņā ar Civillikuma 876. panta otro daļu tas, kā varā lieta faktiski atrodas, bet, kas atzīst par tās īpašnieku kādu citu, uzskatāms, kaut arī viņam būtu tiesība turēt to savā varā, nevis par šīs lietas tiesisku valdītāju, bet tikai par tās turētāju jeb faktisku valdītāju un īpašnieka vietnieku valdījumā. Piemēram, Civillikuma 1971. pants noteic, ka lietas glabātājs ir tikai lietas turētājs, bet nevis tās valdītājs. Turklāt saskaņā ar Civillikuma 1973. pantu glabātājam nav tiesības lietot glabājamo lietu, ja vien tāda tiesība nav viņam noteikti vai klusējot piešķirta. Tāpat atbilstoši Civillikuma 2130. panta otrajā daļā noteiktajam arī lietas nomnieks vai īrnieks ir lietas turētājs, bet nevis tās valdītājs. Līdz ar to projekta regulējums neietver lietas, kas atrodas attiecīgo personu turējumā. Ievērojot minēto, lūdzam projektā aizstāt vārdu "lietotāja" ar vārdu "turētāja" vai arī projekta anotācijā skaidrot, kāpēc attiecīgās normas nav attiecināmas uz personām, kuru turējumā atrodas attiecīgās lietas.**Aizsardzības ministrija**Lūdzu likumprojekta regulējumā pie VRS tiesībām paredzēt tiesības un procedūru valsts apdraudējuma gadījumā ierobežot vai slēgt valsts ārējo robežu. | **Ņemts vērā****Saskaņots starpministriju(starpinstitūciju) sanāksmē** | **Projekts:****15. pants. Robežsarga tiesības un pienākumi** (2) Vajājot pārkāpēju, robežsargam ir tiesības iekļūt:1) kustamajā mantā un nekustamajā īpašumā ar kustamās mantas vai nekustamā īpašuma īpašnieka, turētāja vai valdītāja atļauju;2) kustamajā mantā un nekustamajā īpašumā bez kustamās mantas vai nekustamā īpašuma īpašnieka, turētāja vai valdītāja atļaujas, ja ir apdraudēta personas dzīvība vai veselība;3) publiskas personas īpašumā, turējumā vai valdījumā esošā kustamajā mantā un nekustamajā īpašumā.(5) Veicot ārzemnieku ieceļošanas, uzturēšanās, nodarbinātības, izceļošanas un tranzīta noteikumu ievērošanas kontroli un ārzemnieka vai viņa uzaicinātāja sniegtās informācijas un ziņu patiesuma pārbaudi, robežsargam ir tiesības:3) apmeklēt un apsekot valsts un pašvaldību institūcijas, Latvijas Republikas vai ārvalstu privātpersonas, tās pārstāvja, personālsabiedrības vai pārstāvniecības telpu un darba vietu, kā arī jebkuru citu minētās personas īpašumā, turējumā vai valdījumā esošo īpašumu, kas nodarbinātajam ir pieejams, attiecīgās personas noteiktajā darba laikā bez iepriekšējas paziņošanas vai atļaujas saņemšanas (arī īpašnieka, turētāja, valdītāja vai pilnvarotas personas prombūtnē);4) apmeklēt šīs daļas 3. punktā neminēto personu īpašumā, turējumā vai valdījumā esošās telpas un ēkas, un ar īpašnieka, turētāja, valdītāja vai viņu pilnvarotas personas atļauju apsekot telpas.**Projekts:**Projektā prasītais regulējums nav iekļauts. |
|  | **Projekts:****2. pants. Likuma darbības joma**Likums nosaka Robežsardzes tiesisko statusu, simboliku, funkcijas, uzdevumus, darbību, robežsarga tiesības un darbības aizliegumus, kā arī papildu noteikumus, kas saistīti ar Robežsardzes darbību. | **Tieslietu ministrija** Projekta 2. pants, kas definē likuma darbības jomu, noteic: "Likums nosaka Robežsardzes tiesisko statusu, simboliku, funkcijas, uzdevumus, darbību, robežsarga tiesības un darbības aizliegumus, kā arī papildu noteikumus, kas saistīti ar Robežsardzes darbību." Vēršam uzmanību uz to, ka tiesību normai ir jābūt pēc iespējai skaidrai un precīzai, lai izvairītos no tās nepareizas interpretācijas. Likumiem var būt noteikta konkrēta darbības joma, ierobežota piemērojamība vai izņēmumi. Definējot likuma darbības jomas, iespējams precīzāk atšifrēt likuma nosaukumu un atspoguļot tā saturu (sk. Normatīvo aktu projektu izstrādes rokasgrāmatu. Pieejama: <https://tai.mk.gov.lv/book/1/chapter/96>). Normu, kas regulē likuma darbības jomu, izmanto, interpretējot citas tiesību normas, lai nonāktu pie secinājuma par likumdevēja mērķi regulēt attiecīgu jautājumu. Tādēļ likuma darbības jomas aprakstam ir jābūt izsmeļošam. Vēršam uzmanību uz to, ka projekta 2. pantā ietvertais formulējums "kā arī papildu noteikumus, kas saistīti ar Robežsardzes darbību" ir pārāk plašs, un tas nerada skaidrību par to, kādiem jautājumiem ir jābūt noregulētiem projektā. Lūdzam precizēt projekta 2. pantu, skaidri un nepārprotami uzskaitot projektā regulējamos jautājumus. | **Iebildums nav aktuāls, jo darbības joma no Projekta izslēgta** | Projekts nesatur pantu, kas nosaka tā darbības jomu. |
|  | **Projekts:****9. pants. Robežsardzes kompetence mācību organizēšanā**Robežsardze jautājumos, kas skar tās kompetenci, var organizēt mācības citu valsts un pašvaldību institūciju, privāto tiesību juridisko personu, kā arī ārvalstu institūciju amatpersonām un darbiniekiem. | **Tieslietu ministrija**Vēršam uzmanību uz to, ka likuma panta nosaukumam pēc iespējas precīzāk jāatspoguļo panta saturs. Ņemot vērā to, ka ar vārdu "kompetence" tiesību aktos parasti apzīmē tiesību un pienākumu apjomu, lūdzam izvērtēt un precizēt projekta 9. panta nosaukumu. No projekta anotācijas izriet, ka šā panta mērķis ir nodrošināt iespēju Valsts robežsardzei organizēt mācības plašam subjektu lokam. Ievērojot to, ka projekta 9. pants neregulē Valsts robežsardzes pienākumus, aicinām redakcionāli precizēt projekta 9. pantu.**Ārlietu ministrija**Likumprojekta 9. pantu izteikt šādā redakcijā: "Robežsardze jautājumos, kas skar tās kompetenci, var organizēt mācības citu valsts un pašvaldību institūciju, privāto tiesību juridisko personu, kā arī pēc saskaņošanas ar Ārlietu ministriju ārvalstu, izņemot Šengenas līguma dalībvalstu, institūciju amatpersonām un darbiniekiem.” Iebildums tiek izteikts, ievērojot līdzšinējo Ārlietu ministrijas lomu, saskaņojot Nacionālo bruņoto spēku militārās mācības ar ārvalstu bruņoto spēku vienībām Latvijā un ārvalstīs (likuma “Latvijas Nacionālo bruņoto spēku piedalīšanās starptautiskajās operācijā” 9. pants). | **Ņemts vērā****Saskaņots starpministriju(starpinstitūciju) sanāksmē** | **Projekts:****9. pants. Mācību organizēšana**Robežsardze jautājumos, kas skar tās darbības jomu, var organizēt nemilitāras mācības citu valsts un pašvaldību institūciju, privātpersonu, kā arī ārvalstu institūciju amatpersonām un darbiniekiem. |
|  | **Projekts:****10. pants. Robežsarga statuss un profesionālā sagatavotība** (3) Robežsargam ir obligāta speciālā robežsarga apmācība. Robežsardzes virsniekam ir obligāta arī speciālā militārā apmācība. No speciālās militārās apmācības ir atbrīvota persona, kura ir ieņēmusi militārpersonas amatu. | **Aizsardzības ministrija**Attiecībā uz likumprojekta 10. panta trešo daļu, aicinām tā redakciju veidot tādā veidā, lai speciālā militārā apmācība būtu obligāta ne tikai robežsardzes virsniekiem, bet pilnīgi visiem robežsargiem, kam saskaņā ar Valsts aizsardzības plānu ir militāri uzdevumi. Līdz ar to izskatāms arī jautājums par to, ka NBS sastāvā būtu ietveramas tikai tās VRS funkcijas (un ar tiem saistītie personāla un materiāltehniskie līdzekļi), kurām ir Valsts aizsardzības plānā noteiktie militārie uzdevumi.Attiecībā uz speciālo militāro apmācību aicinām paredzēt deleģējumu Ministru kabineta noteikumu izstrādei, kas attiecīgi noteiktu to saturu un veikšanas kārtību. Līdz ar to, izvērtējot likumprojekta 10. panta trešo daļu, ierosinām obligātu militāro apmācību paredzēt ne tikai robežsardzes virsniekiem, bet visiem robežsargiem, lai Nacionālo bruņoto spēku likuma 3. panta trešajā daļā minētajos gadījumos robežsardzei tiekot iekļautai NBS sastāvā, robežsargi būtu apguvuši noteiktu apjomu militāru iemaņu un spētu kvalitatīvi pildīt karavīra pienākumus. Apmācības satura un kārtības noteikšanai aicinām paredzēt deleģējumu Ministru kabineta noteikumu izstrādei.**Aizsardzības ministrija (starpministriju (starpinsitūciju) sanāksmē izteiktie viedokļi)**Aizstāt Projektā un tā sākotnējās ietekmes novērtējuma ziņojumā (anotācijā) vārdus ,,militārpersonas amatu’’ (attiecīgā locījumā) ar vārdiem ,,karavīra amatu’’ (attiecīgā locījumā). Nepieciešamas papildu diskusijas par apmācībām (piemēram, jautājumā par apmācību satura saskaņošanas veidu ar NBS). | **Saskaņots starpministriju(starpinstitūciju) sanāksmē****Sanāksme, kas 02.11.2018. notika starp Robežsardzi, Valsts robežsardzes koledžu, Aizsardzības ministriju un Nacionālajiem bruņotajiem spēkiem**Panākta vienošanās, ka Projektā attiecībā uz robežsarga speciālo militāro apmācību tiek ietverta norāde, ka minēto apmācību Robežsardze saskaņo ar Nacionālajiem bruņotajiem spēkiem. | **Projekts:****10. pants. Robežsarga statuss un profesionālā sagatavotība**  (4) Robežsargam ir obligāta speciāla, ar Nacionālajiem bruņotajiem spēkiem saskaņota, militārā apmācība. No speciālās militārās apmācības apguves var atbrīvot robežsargu, kurš iepriekš sekmīgi apguvis militārās apmācības kursu vai tam pielīdzināmu apmācību. |
|  | **Projekts:****11. pants. Robežsarga zvērests**— un, kļūstot par karavīru:— netaupot spēkus, veselību un dzīvību, sargāt Latvijas valsti un tās neatkarību, | **Aizsardzības ministrija**Ņemot vērā minēto saistībā ar robežsarga tiesisko statusu, precizējams arī likumprojekta 11. panta pirmajā daļā minētais robežsarga zvērests, vārdus “kļūstot par karavīru”, aizstājot ar vārdiem “pildot karavīra pienākumus”. | **Ņemts vērā** | **Projekts:****11. pants. Robežsarga zvērests**(1) Robežsargs, stājoties dienestā Robežsardzē, dod zvērestu:"Es, robežsargs (vārds, uzvārds), zvēru:— būt godīgs un taisnīgs, uzticīgs Latvijas Republikai, — pildīt dienesta pienākumus saskaņā ar Latvijas Republikas Satversmi, starptautiskajiem līgumiem, likumiem un citiem normatīvajiem aktiem,— netaupot spēkus, veselību un dzīvību, sargāt Latvijas Republiku un tās neatkarību,— kalpot sabiedrības vispārējām interesēm.". |
|  | **Projekts:****12. pants. Robežsarga piedalīšanās** **starptautiskā pasākumā**(1) Robežsargu var nosūtīt piedalīties starptautiskā pasākumā, tajā skaitā starptautiskā misijā un operācijā.(2) Lēmumu par robežsarga piedalīšanos starptautiskā pasākumā, kas notiek regulas Nr. 2016/1624 ietvaros, pieņem Robežsardzes priekšnieks.(3) Kārtību, kādā robežsargu nosūta piedalīties starptautiskā misijā un operācijā (izņemot misiju un operāciju, kura notiek regulas Nr. 2016/1624 ietvaros), nosacījumus robežsarga dalībai šajā misijā un operācijā, kā arī dalības finansēšanas kārtību nosaka Ministru kabinets. | **Ārlietu ministrija**Ņemot vērā robežsarga dienesta specifikas līdzību ar karavīru dienesta specifiku piedaloties starptautiskajās operācijās un misijās, kā arī ievērojot jau spēkā esošo 5.1 pantu Robežsardzes likumā, izvērtēt nepieciešamību likumprojekta 12. pantu saskaņot ar Nacionālo bruņoto spēku dalības starptautiskajās operācijās un misijās tiesisko regulējumu (likums “Latvijas Nacionālo bruņoto spēku piedalīšanās starptautiskajās operācijās” un uz tā pamata pieņemtie MK 26.08.2014. noteikumi Nr. 508 “Kārtība, kādā veidojams, finansējams un sagatavojams Latvijas Nacionālo bruņoto spēku kontingents, kas piedalās starptautiskajās operācijās un ātrās reaģēšanas spēkos”, kā arī MK 10.02.2009. noteikumi Nr. 114 “Kārtība, kādā Nacionālie bruņotie spēki tiek iesaistīti starptautiskajās glābšanas operācijās un starptautiskajās humānajās operācijās”).**Aizsardzības ministrijas viedoklis starpministriju (starpinstitūciju sanāksmē)**Iebilst pret attiecīgo Robežsardzes piedāvāto risinājuma (robežsarga iecelšana karavīra amatā) – nepieciešams veikt papildu pārrunas un redakcionālus precizējumus. | **Saskaņots starpministriju (starpinstitūciju) sanāksmē****Sanāksme, kas 02.11.2018. notika starp Robežsardzi, Valsts robežsardzes koledžu, Aizsardzības ministriju un Nacionālajiem bruņotajiem spēkiem**Panākta vienošanās, ka robežsargs tiek iecelts profesionālā dienesta karavīra amatā līdzīgi kā Aizsardzības ministrijas ierēdnis tiek iecelts profesionālā dienesta karavīra amatā. | **Projekts:****13. pants. Robežsarga iecelšana profesionālā dienesta karavīra amatā**(1) Pēc Valsts robežsardzes priekšnieka ierosinājuma, saskaņojot ar iekšlietu ministru un aizsardzības ministru, uz noteiktu laiku, bet ne ilgāk kā uz pieciem gadiem, robežsargu var iecelt profesionālā dienesta karavīra amatā un ieskaitīt Nacionālo bruņoto spēku vienības personālsastāvā. Robežsargu profesionālā dienesta karavīra amatā ieceļ Nacionālo bruņoto spēku komandieris. (2) Profesionālā dienesta karavīra amata pienākumu izpildes kārtību, kā arī atlīdzības noteikšanas, formas tērpa un atšķirības zīmju valkāšanas, veselības stāvokļa pārbaudes veikšanas, izdienas aprēķināšanas un disciplinārsodīšanas kārtību nosaka Ministru kabinets.(3) Robežsargu var iecelt profesionālā dienesta karavīra amatā ar viņa piekrišanu. Šajā laikā robežsargs saglabā robežsarga statusu un tiesības atgriezties dienestā Robežsardzē iepriekšējā vai līdzvērtīgā amatā.(4) Laikā, kamēr robežsargs iecelts profesionālā dienesta karavīra amatā, robežsargs atrodas dienestā Robežsardzē, neieņemot noteiktu amatu. |
|  | **Projekts:****13. pants. Robežsarga atrašanās Nacionālo bruņoto spēku sastāvā**(1) Ja Robežsardze tiek iekļauta Nacionālo bruņoto spēku sastāvā, robežsargam ir karavīra tiesiskais statuss. Kārtību, kādā Nacionālo bruņoto spēku sastāvā iekļautajam robežsargam pielīdzina speciālo dienesta pakāpi un amatu, nosaka Ministru kabinets. | **Aizsardzības ministrija**Attiecībā uz likumprojekta 13. pantu (VRS atrašanās NBS sastāvā) nepieciešams izskatīt iespēju paredzēt regulējumu, kas nosaka, ka izņēmuma stāvoklī NBS sastāvā tiek iekļautas tikai tās atsevišķās VRS struktūrvienības, kurām izņēmuma stāvoklī būtu jāveic speciālās operācijas - militāra rakstura uzdevumus. Savukārt pārējās VRS struktūras, kas turpina veikt tādus ne-militārus uzdevumus, kā bēgļu pārvietošana, imigrācija, robežkontrole, nebūtu iekļaujama NBS sastāvā un turpinātu pildīt VRS funkcijas.Likumprojekta 13. panta pirmā daļa paredz karavīra statusa piešķiršanu robežsargam gadījumā, ja robežsardze tiek iekļauta NBS sastāvā, bet saskaņā ar Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm dienesta gaitas likuma 1. un 2. pantu profesionālais dienests Iekšlietu ministrijas sistēmas iestādē ir viens no valsts dienesta veidiem. Katram valsts dienesta veidam ir atšķirīgs tiesiskais stāvoklis, proti, robežsargam vienlaicīgi nevar būt gan robežsarga, gan karavīra tiesiskais statuss, taču robežsargs var pildīt karavīra pienākumus, līdz ar to būtu nepieciešams precizēt savstarpēju abu valsts dienesta veidu savietojamību. Līdz ar to lūdzam pārskatīt likumprojekta 13. panta redakciju, lai tā atbilstu likumprojekta 10. panta trešās daļas noteiktajiem principiem. Proti, ka karavīra nodrošinājums attiecas tikai uz tiem robežsargiem, kas attiecīgā situācijā tiek iekļauti NBS sastāvā (Valsts aizsardzības plāna noteiktajā apjomā). Attiecībā uz starptautiskās konvencijām par bruņoto konfliktu vešanu un kombatanta statusu, to robežsargs iegūst neatkarīgi, ja viņa rīcība bruņoto konfliktu laikā atbilsts starptautisko konvenciju noteiktajam.Aicinām arī svītrot 13. panta otro daļu un noteikt atsevišķu deleģējumu Ministru kabineta noteikumu izstrādei par to, kā pielīdzina speciālo dienesta pakāpi un amatu, kā arī Ministru kabineta noteikumu izstrādei par to, kā un kādā apjomā un kārtībā tiek nodrošināts robežsargs, kas tiek iekļauts NBS sastāvā.Ņemot vērā, ka no tā izriet arī apgāde un sociālās garantijas, kas tiek nodrošinātas no attiecīgās nozares (iekšlietu vai aizsardzības) budžeta, papildus būtu jāvērtē piešķiramais nodrošinājuma un sociālo garantiju apjoms, attiecīgi papildinot anotāciju.**Aizsardzības ministrijas viedoklis starpministriju (starpinstitūciju) sanāksmē**Robežsargam, kurš kara vai izņēmuma stāvoklī tiek iekļauts NBS sastāvā, pienākas tādas pašas sociālās garantijas, kādas robežsargam pienācās pirms attiecīgās iekļaušanas. Aizsardzības ministrija neatbalsta karavīra tiesiskā statusa piešķiršanu robežsargam, kurš ir iecelts karavīra amatā vai iekļauts NBS sastāvā kara vai izņēmuma stāvoklī. Nepieciešamas papildu diskusijas par dienesta pakāpju pielīdzināšanu. | **Saskaņots pēc starpministriju (starpinstitūciju) sanāksmes****Sanāksme, kas 02.11.2018. notika starp Robežsardzi, Valsts robežsardzes koledžu, Aizsardzības ministriju un Nacionālajiem bruņotajiem spēkiem**Panākta vienošanās. Robežsargam, kurš tiek iekļauts Nacionālo bruņoto spēku sastāvā (kara laikā vai izņēmuma stāvoklī), ir jāievēro militāro jomu reglamentējošie normatīvie akti. | **Projekts:****14. pants. Robežsarga iekļaušana Nacionālo bruņoto spēku sastāvā izņēmuma stāvoklī vai kara laikā**Ja Robežsardze izņēmuma stāvoklī vai kara laikā tiek iekļauta Nacionālo bruņoto spēku sastāvā, robežsargam piemēro militārā dienesta tiesiskās attiecības reglamentējošo normatīvo aktu normas, kas nosaka aizliegumus, dienesta dienas ilgumu, kā arī dienesta pienākumu izpildes un atpūtas laika sadali un tās nosacījumus. |
|  | **Projekts:****14. pants. Robežsarga iekļaušana Nacionālo bruņoto spēku sastāvā**Ja Robežsardze izņēmuma stāvoklī vai kara laikā tiek iekļauta Nacionālo bruņoto spēku sastāvā, robežsargam piemēro militārā dienesta tiesiskās attiecības reglamentējošo normatīvo aktu normas. | **Aizsardzības ministrija (elektroniskajā saskaņošanā izteikts iebildums)**Iekšlietu ministrijas piedāvātā 14. panta redakcija neļauj viennozīmīgi secināt, ka robežsargam izņēmuma stāvokļa vai kara laikā nebūs karavīra tiesiskais statuss. Tādēļ ierosinām papildināt 14. pantu ar deleģējumu Ministru kabinetam noteikt kārtību un apjomu, kādā uz robežsargu ir attiecināmas Militārā dienesta likuma normas. Aicinām arī likumprojekta sākotnējās ietekmes novērtējuma ziņojumā (anotācijā) norādīt, ka robežsargiem saglabāsies robežsarga tiesiskais statuss. | **Saskaņots 11.01.2019. elektroniskajā saskaņošanā** | **Projekts:****14. pants. Robežsarga iekļaušana Nacionālo bruņoto spēku sastāvā izņēmuma stāvoklī vai kara laikā**Ja Robežsardze izņēmuma stāvoklī vai kara laikā tiek iekļauta Nacionālo bruņoto spēku sastāvā, robežsargam piemēro militārā dienesta tiesiskās attiecības reglamentējošo normatīvo aktu normas, kas nosaka aizliegumus, dienesta dienas ilgumu, kā arī dienesta pienākumu izpildes un atpūtas laika sadali un tās nosacījumus. |
| 1.
 | **14. pants. Robežsarga tiesības**(1) Robežsargam ir tiesības:2) robežšķērsošanas vietā pārbaudīt personu un lietas;5) atteikt valsts robežas šķērsošanu personai, kurai kā drošības līdzeklis piemērots aizliegums izbraukt no valsts;6) izņemt nederīgu ceļošanas dokumentu un citu dokumentu, kura nepieciešamība noteikta normatīvajos aktos, kas regulē personu ieceļošanas, uzturēšanās un izceļošanas kārtību un ceļu satiksmes jomu. Kārtību, kādā Robežsardze izņem nederīgu ceļošanas dokumentu un citu dokumentu, kura nepieciešamība noteikta normatīvajos aktos, kas regulē personu ieceļošanas, uzturēšanās un izceļošanas kārtību un ceļu satiksmes jomu, nosaka Ministru kabinets;7) vajāt un aizturēt kuģi atbilstoši Apvienoto Nāciju Organizācijas 1982. gada Jūras tiesību konvencijai. Kārtību, kādā robežsargs vajā un aiztur kuģi, nosaka Ministru kabinets;(2) Vajājot pārkāpēju, robežsargam ir tiesības iekļūt:4) diplomātiskās un konsulārās pārstāvniecības kustamajā mantā un nekustamajā īpašumā ar šīs pārstāvniecības vadītāja atļauju.(3) Robežsargam Latvijas Republikas teritoriālajā jūrā, jūras ostās, kurās ir noteiktas valsts robežas šķērsošanas vietas, kā arī Latvijas Republikas iekšējos ūdeņos, pa kuriem saskaņā ar Latvijas Republikai saistošām starptautisko tiesību normām un starptautiskajiem līgumiem ir noteikta Latvijas Republikas valsts sauszemes robeža, ir tiesības:2) atstādināt no kuģošanas līdzekļa vadīšanas personu:a) ja ir pamats uzskatīt, ka tā ir alkohola reibumā vai narkotisko, psihotropo, toksisko vai citu apreibinošo vielu ietekmē. Alkohola, narkotisko, psihotropo, toksisko vai citu apreibinošo vielu ietekmes pārbaudi veic normatīvajos aktos noteiktajā kārtībā; (4) Veicot ārzemnieku ieceļošanas, uzturēšanās, nodarbinātības, izceļošanas un tranzīta noteikumu ievērošanas kontroli un ārzemnieka vai viņa uzaicinātāja sniegtās informācijas un ziņu patiesuma pārbaudi, robežsargam ir tiesības:3) apmeklēt un apsekot valsts un pašvaldību institūciju, reliģisko organizāciju, citu privāto tiesību juridisko personu un to apvienību telpas un darba vietas, kā arī jebkuras citas vietas privāto tiesību juridiskās personas un to apvienības īpašumā, lietojumā vai valdījumā esošajos īpašumos, kas nodarbinātajam ir pieejami, minēto juridisko personu noteiktajā darba laikā bez iepriekšējas paziņošanas vai atļaujas saņemšanas (arī īpašnieka vai viņa pilnvarotas personas prombūtnē); | **Tieslietu ministrija**Tiesiskās skaidrības nodrošināšanai lūdzam precizēt projektu, ievērojot konsekvenci terminoloģijas lietošanā. Vēršam uzmanību uz to, ka projekta 14. pantā ir minēta personu pārbaude, savukārt projekta 15. pantā – personu pārmeklēšana.**Tieslietu ministrija**Lai nodrošinātu kontroli uz valsts robežām un efektīvāk sasniegtu projekta 5. pantā noteiktos Valsts robežsardzes mērķus, aicinām izvērtēt iespēju projektā noteikt, ka gadījumos, kas ir minēti projekta 14. panta pirmās daļas 5. un 6. punktā, robežsargam ir pienākums atteikt valsts robežas šķērsošanu un pienākums izņemt attiecīgu dokumentu. Piedāvātajā projekta redakcijā ir minēts, ka iepriekš minēto darbību veikšana ir robežsarga tiesības, nevis pienākums. Vēršam uzmanību uz to, ka tiesību izmantošanai nav obligātuma rakstura, taču, mūsu ieskatā, projekta 14. panta pirmās daļas 5. un 6. punktā minētajos gadījumos nav pamata paredzēt robežsargam rīcības brīvību.**Satiksmes ministrija**Projekta 14. panta pirmās daļas 7. punktā ir iekļautas divas tiesību normas:• tiesību norma, kas nosaka robežsarga tiesības vajāt un aizturēt kuģi atbilstoši ANO Jūras tiesību konvencijai (no anotācijas 24.-25. lapaspusē sniegtās informācijas izriet, ka attiecīgās tiesības ir noteiktas konvencijas 111. pantā);• tiesību norma, kas nosaka pilnvarojumu Ministru kabinetam noteikt kārtību, kādā robežsargs vajā un aiztur kuģi. Attiecīgo tiesību normu iekļaušana vienā punktā neļauj skaidri saprast iecerēto Ministru kabineta noteikumu tvērumu, jo ANO Jūras tiesību konvencijas 111. panta tvērums ir ierobežots (pants attiecas tikai uz pakaļdzīšanos “uz karstām pēdām”, tikai uz ārvalstu kuģiem un faktiski tikai uz tādiem ūdeņiem, pa kuriem ir iespējams aizkuģot vismaz līdz ekskluzīvajai ekonomiskajai zonai), bet, ņemot vērā Valsts robežsardzes (turpmāk – Robežsardze) funkcijas un uzdevumus, iecerētajiem Ministru kabineta noteikumiem vajadzētu būt ar plašāku tvērumu. Ņemot vērā minēto, lūdzam projektā nodalīt tiesību normu, kas nosaka robežsarga tiesības vajāt un aizturēt kuģi atbilstoši ANO Jūras tiesību konvencijai (tvēruma ziņā salīdzinoši šauro tiesību normu) no tiesību normas, kas nosaka pilnvarojumu Ministru kabinetam noteikt kārtību, kādā robežsargs vajā un aiztur kuģi (tvēruma ziņā salīdzinoši plašo tiesību normu).**Ārlietu ministrija**Izslēgt likumprojekta 14. panta otrās daļas 4. punktu, ņemot vērā, ka līdzīga norma nav ietverta Robežsardzes likumā, un nosacījumus diplomātisko un konsulāro telpu neaizskaramībai un iekļūšanai tajās jau paredz Vīnes konvencijas par diplomātiskajiem sakariem 22. pants un Vīnes konvencijas par konsulārajiem sakariem 31. pants. Tāpat vēlamies norādīt, ka minētās konvencijas paredz uzņemošai valstij pienākumu sniegt visas iespējas pārstāvniecības (konsulārās iestādes) funkciju veikšanai (attiecīgi skatīt konvenciju 25. un 28. pantu).**Satiksmes ministrija**Projekta 14. panta pirmās daļas 7. punktā ir noteiktas robežsarga tiesības vajāt un aizturēt kuģi atbilstoši ANO Jūras tiesību konvencijai, projekta 14.panta trešās daļas 1. punkta “a” apakšpunktā ir noteiktas robežsarga tiesības apturēt kuģi, lai veiktu tā pārbaudi, bet minētās tiesības nav sasaistītas ar projekta 6. pantā noteiktajiem Robežsardzes uzdevumiem un nekur nav skaidri noteikti ne kritēriji, kuriem izpildoties, robežsargs var īstenot tiesības vajāt, apturēt, pārbaudīt un aizturēt kuģi, ne šīs vajāšanas, apturēšanas, pārbaudes un aizturēšanas kārtība. Līdz ar to, tas var novest pie pretlikumīgas vai pārmērīgas attiecīgo tiesību izmantošanas, tai skaitā tādas šo tiesību izmantošanas, kas traucē citām institūcijām (piemēram, Latvijas Jūras administrācijai) pildīt to funkcijas un uzdevumus.Ņemot vērā minēto, lūdzam projektā paredzēt pilnvarojumu Ministru kabinetam noteikt kritērijus, kuriem izpildoties, robežsargs var īstenot tiesības vajāt, apturēt, pārbaudīt un aizturēt kuģi, kā arī šīs vajāšanas, apturēšanas, pārbaudes un aizturēšanas kārtību, piemēram, ietverot projektā šādu regulējumu: „Lai veiktu šā likuma 6. pantā minētos uzdevumus, robežsargam ir tiesības vajāt, apturēt, pārbaudīt un aizturēt kuģošanas līdzekļus Latvijas ūdeņos un saskaņā ar ANO Jūras tiesību konvencijas 111. pantu arī ārpusLatvijas ūdeņiem. Kritērijus, kuriem izpildoties, robežsargs var īstenot tiesības vajāt, apturēt, pārbaudīt un aizturēt kuģošanas līdzekli, kā arī šīs vajāšanas, apturēšanas, pārbaudes un aizturēšanas kārtību nosaka Ministru kabinets.” Šāds regulējums cita starpā ļautu novērst atzinuma 1. iebildumā minētās neskaidrības attiecībā uz iecerēto Ministru kabineta noteikumu tvērumu un atzinuma 2. priekšlikumā minētās neskaidrības attiecībā uz ūdens teritorijām, kurās robežsargam ir tiesības apturēt kuģi, lai īstenotu Robežsardzes pamatfunkcijas.**Aizsardzības ministrija**Jūrlietu pārvaldes un jūras drošības likuma 44. panta pirmā daļa nosaka, lai nodrošinātu normatīvo aktu un Latvijai saistošo starptautisko līgumu izpildi Latvijas ūdeņos ārpus ostas akvatorijas, Krasta apsardze var kontrolēt, pārbaudīt un aizturēt kuģi atbilstoši ApvienotoNāciju Organizācijas 1982. gada Jūras tiesību konvencijai. Uz minētā panta pamata ir izdoti Ministru kabineta 2016. gada 14. jūnija noteikumi Nr. 363 “Kuģu kontroles, pārbaudes un aizturēšanas kārtība Latvijas ūdeņos”, kuru 12.punkts paredz, ka Jūrlietu pārvaldes un jūras drošības likuma 4. panta otrajā daļā minētās kompetentās institūcijas (t. sk. VRS) var iesniegt NBS spēku Jūras spēku flotiles Krasta apsardzes dienestam pieprasījumu aizturēt kuģi, norādot šo noteikumu 11. punktā minēto aizturēšanas iemeslu un pamatojumu. Ņemot vērā minēto, lai nedublētu NBS funkcijas, arī likumprojekta 14. panta 7. punkts ir jāsvītro, kā arī 14. panta trešajā daļā jāsvītro vārdi “teritoriālā jūra”.**Satiksmes ministrija**Projekta 14. panta trešajā daļā ir noteiktas plašas robežsarga tiesības kuģošanas drošības kontroles jomā (visa veida kuģošanas līdzekļu aprīkojuma kontrole,dokumentu kontrole, nogādāšana piestātnē, ja ir konstatēts, ka tā vadītājs nav ievērojis noteikumus par kuģu satiksmi u.tml.), turklāt ne tikai jūras ostu, kurās ir noteiktas valsts robežas šķērsošanas vietas, ūdeņos (turpmāk – ostu akvatorijas) un iekšējos ūdeņos, pa kuriem ir noteikta Latvijas Republikas valsts sauszemes robeža (turpmāk – robežakvatorijas), bet arī teritoriālajā jūrā. Tik plašas robežsarga tiesības kuģošanas drošības kontroles jomā neatbilst Robežsardzes uzdevumiem. Attiecīgajā jomā Robežsardzei uzdevumu ir salīdzinoši maz:• alkohola, narkotisko un citu apreibinošo vielu lietošanas kontrole jūrā un ostās saskaņā ar Jūrlietu pārvaldes un jūras drošības likuma 31. pantu;• kuģošanas līdzekļu satiksmes uzraudzība ostu akvatorijās un robežakvatorijās saskaņā ar Ministru kabineta 2016. gada 9. februāra noteikumiem Nr.92 “Noteikumi par kuģošanas līdzekļu satiksmi iekšējos ūdeņos” (šajos noteikumos ir jau noteiktas arī atbilstošasRobežsardzes tiesības).Plašu, Robežsardzes uzdevumiem principā neatbilstošu, robežsarga tiesību kuģošanas drošības kontroles jomā noteikšana, potenciāli var novest pie pretlikumīgas vai pārmērīgas attiecīgo tiesību izmantošanas, tai skaitā tādas šo tiesību izmantošanas, kas traucē citām institūcijām (piemēram, Latvijas Jūras administrācijai) pildīt to funkcijas un uzdevumus. Turklāt, projekta anotācijas 26. lapaspusē ir teikts, ka projekts saglabā Robežsardzes likuma 15. panta pirmās prim daļas tiesisko regulējumu, paredzot, ka robežsargam ir tiesības ostu akvatorijās un robežakvatorijās apturēt kuģošanas līdzekli, lai veiktu tā pārbaudi. No iepriekš minētā ir skaidrs, ka patiesībā projekts nesaglabā Robežsardzes likuma 15. panta pirmās prim daļas tiesisko regulējumu: attiecīgais Robežsardzes likuma regulējums nosaka salīdzinoši maz tiesības tikai attiecībā uz ostu akvatorijām un robežakvatorijām un pamatā tikai attiecībā uz atpūtas kuģiem un mazizmēra kuģošanas līdzekļiem, bet attiecīgais projekta regulējums nosaka salīdzinoši daudz tiesības attiecībā gan uz ostu akvatorijām un robežakvatorijām, gan teritoriālo jūru un attiecībā uz visa veida kuģošanas līdzekļiem. Tādējādi patiesībā projekts ievērojami paplašina robežsarga tiesības kuģošanas drošības kontroles jomā. Skaidrojums, kādēļ tas tiek darīts, anotācijā nav sniegts.Ņemot vērā minēto, lūdzam:• precizēt projekta 14. pantu tā, lai netiktu paplašinātas pašlaik Robežsardzes likumā un citos normatīvajos aktos noteiktās robežsarga tiesības kuģošanas drošības kontroles jomā, vai• precizēt projekta 5. un 6. pantu tā, lai tajos būtunoteiktas atbilstošas jaunas Robežsardzes pamatfunkcijas un atbilstoši jauni Robežsardzes uzdevumi, anotācijā sniedzot izvērstu skaidrojumu, kāpēc šādu jaunu Robežsardzes pamatfunkciju un uzdevumu noteikšana ir nepieciešama (Latvijas Jūras administrācija šādu nepieciešamību pašlaik nesaskata, bet ir gatava izvērtēt projekta izstrādātāju argumentāciju).**Tieslietu ministrija**Saskaņā ar Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" 3.1. apakšpunktu normatīvā akta projektā neietver normas, kas ir deklaratīvas. Ievērojot minēto, lūdzam svītrot projekta 14. panta trešās daļas 2. punkta a) apakšpunkta otro teikumu.**Tieslietu ministrija**Lūdzam izvērtēt iespēju precizēt projekta 14. panta ceturtās daļas 3. punktu, jo mūsu ieskatā formulējums "citas privāto tiesību juridiskās personas un to apvienības" neaptver visus privāto tiesību subjektus. Piemēram, saskaņā ar Komerclikuma regulējumu personālsabiedrībām un pārstāvniecībām nav juridiskās personas statusa. | **Saskaņā ar**  **Ministru kabineta 2009. gada 7. aprīļa****noteikumu Nr. 300 ,,Ministru kabineta kārtības rullis’’ 103. punktu iebildums uzskatāms par atsauktu (Projekta 15. panta pirmās daļas 2. un 3. punkts, 16. panta trešās daļas 2. punkts)****Saskaņā ar**  **Ministru kabineta 2009. gada 7. aprīļa****noteikumu Nr. 300 ,,Ministru kabineta kārtības rullis’’ 103. punktu iebildums uzskatāms par atsauktu (Projekta 15. panta pirmās daļas 5. un 6. punkts)****Ņemts vērā****(Projekta 15. panta ceturtā daļa)****Ņemts vērā****(Projekta 15. panta otrā daļa)****Ņemts vērā (Projekta 15. panta ceturtā daļa)****Saskaņots starpministriju(starpinstitūciju) sanāksmē (Projekta 15. panta ceturtā daļa)****Ņemts vērā****(Projekta 15. panta ceturtā daļa)****Ņemts vērā****(Projekta 15. panta ceturtā daļa)****Ņemts vērā****(Projekta 15. panta piektā daļa)** | **Projekts:****15. pants. Robežsarga tiesības un pienākumi**(1) Robežsargam ir tiesības: 2) robežšķērsošanas vietā pārbaudīt personu, transportlīdzekli un lietas;5) atteikt valsts robežas šķērsošanu personai, kurai kā drošības līdzeklis piemērots aizliegums izbraukt no valsts;6) izņemt nederīgu ceļošanas dokumentu un citu dokumentu, kura nepieciešamība noteikta normatīvajos aktos, kas regulē personu ieceļošanas, uzturēšanās un izceļošanas kārtību un ceļu satiksmes jomu; (2) Vajājot pārkāpēju, robežsargam ir tiesības iekļūt: 1) kustamajā mantā un nekustamajā īpašumā ar kustamās mantas vai nekustamā īpašuma īpašnieka, turētāja vai valdītāja atļauju; 2) kustamajā mantā un nekustamajā īpašumā bez kustamās mantas vai nekustamā īpašuma īpašnieka, turētāja vai valdītāja atļaujas, ja ir apdraudēta personas dzīvība vai veselība; 3) publiskas personas īpašumā, turējumā vai valdījumā esošā kustamajā mantā un nekustamajā īpašumā.(3) Ja robežsargs šā panta otrās daļas 2. punktā paredzētajos gadījumos ir iekļuvis kustamajā mantā un nekustamajā īpašumā bez atļaujas, Valsts robežsardze par to nekavējoties, bet ne vēlāk kā 24 stundu laikā rakstveidā informē prokuratūru.(4) Lai realizētu Robežsardzes funkcijas un izpildītu tās uzdevumus, robežsargam ir tiesības vajāt, apturēt, aizturēt un pārbaudīt kuģošanas līdzekļus Latvijas Republikas ūdeņos un saskaņā ar ANO Jūras tiesību konvencijas 111. pantu arī ārpus Latvijas Republikas ūdeņiem. Kritērijus, kuriem izpildoties, robežsargs var īstenot tiesības vajāt, apturēt, pārbaudīt un aizturēt kuģošanas līdzekli, kā arī šīs vajāšanas, apturēšanas, pārbaudes un aizturēšanas kārtību nosaka Ministru kabinets. |
|  | **Projekts (redakcija uz 11.01.2019. elektronisko skaņošanu):****16. pants. Robežsarga tiesības aizturētās personas pārmeklēt, ievietot pagaidu turēšanas telpā, apsargāt un pārvietot apsardzes uzraudzībā (konvojēt)**(4) Kārtību, kādā persona tiek ievietota un turēta pagaidu turēšanas telpā, minētās telpas iekārtošanas un aprīkošanas prasības, aizturētās personas tiesības, pienākumus un ierobežojumus, atrodoties pagaidu turēšanas telpā, kā arī to priekšmetu un vielu sarakstu, kuras aizturētajai personai ir aizliegts glabāt pagaidu turēšanas telpā, nosaka Ministru kabinets. | **Tieslietu ministrija (11.01.2019. elektroniskajā saskaņošanā izteikts iebildums)**Precizētā likumprojekta 16. panta ceturtā daļa paredz, ka kārtību, kādā persona tiek ievietota un turēta pagaidu turēšanas telpā, minētās telpas iekārtošanas un aprīkošanas prasības, aizturētās personas tiesības, pienākumus un ierobežojumus, atrodoties pagaidu turēšanas telpā, kā arī to priekšmetu un vielu sarakstu, kuras aizturētajai personai ir aizliegts glabāt pagaidu turēšanas telpā, nosaka Ministru kabinets. Vēršam uzmanību uz to, ka saskaņā ar šobrīd spēkā esošo Robežsardzes likuma 15.1 panta ceturto daļu Ministru kabinets ir pilnvarots noteikt kārtību, kādā persona tiek ievietota un turēta pagaidu turēšanas telpā, un šādu vietu iekārtošanas un aprīkošanas prasības. Izvērtējot nākotnes regulējumu salīdzinājumā ar spēkā esošo, secināms, ka Ministru kabineta kompetenci ir plānots būtiski paplašināt, tai skaitā regulējot aizturētās personas tiesības, pienākumus un ierobežojumus, atrodoties pagaidu turēšanas telpā. Tieslietu ministrija, ņemot vērā Satversmes tiesas spriedumos analizēto deleģētās likumdošanas tiesību institūta būtību un Ministru kabineta pilnvaru apjomu, pildot likumdevēja pilnvarojumu, secina, ka jautājums par aizturēto personu tiesībām, pienākumiem un ierobežojumiem ir likumdevēja kompetencē, jo šis regulējums būtiski ietekmē personas pamattiesības, turklāt tas radīs jaunas tiesiskās attiecības. Ievērojot minēto, Tieslietu ministrija lūdz izslēgt no paredzētā pilnvarojuma Ministru kabinetam regulējumu par aizturēto personu tiesībām, pienākumiem un ierobežojumiem un atrunāt šos jautājumus likumprojektā. | **Ņemts vērā** | **Projekts:****19. pants. Pagaidu turēšanas telpa un speciāli aprīkots transportlīdzeklis**(1) Personu, kas aizturēta normatīvajos aktos noteiktajā kārtībā, robežsargam ir tiesības ievietot pagaidu turēšanas telpā, ja:1) nav noskaidrota tās identitāte;2) ir pamats uzskatīt, ka tā var bēgt;3) tā nepakļaujas robežsarga likumīgajām prasībām;4) ir pamats uzskatīt, ka tā var nodarīt kaitējumu sev, citām personām vai mantai;5) tā ir izsludināta meklēšanā.(2) Pagaidu turēšanas telpā personu var ievietot normatīvajos aktos noteiktajā kārtībā uz laiku līdz 48 stundām. (3) Ja personu, kas aizturēta normatīvajos aktos noteiktajā kārtībā, nepieciešams pārvietot apsardzes uzraudzībā, robežsargs to var ievietot arī speciāli aprīkotā transportlīdzeklī.(4) Uzsākot personas apsargāšanu, pirms personas pārvietošanas apsardzes uzraudzībā, pirms ievietošanas pagaidu turēšanas telpā vai speciāli aprīkotā transportlīdzeklī personu:1) iztaujā par tās veselības stāvokli un aicina informēt par tādu slimību esamību, kuru dēļ var tikt apdraudēta pašas personas dzīvība vai kuras var būt bīstamas citām personām, vai kuru dēļ jānodrošina īpaši pasākumi personai;2) pārmeklē tā paša dzimuma robežsargs. Pārmeklējamo personu vizuāli apskata, pārbauda pie tās esošos priekšmetus un vielas un izņem tos priekšmetus un vielas, kuras var izmantot, lai uzbruktu vai ar kurām iespējams nodarīt kaitējumu citām personām vai sev, un priekšmetus un vielas, kuras personai ir aizliegts glabāt pagaidu turēšanas telpā un speciāli aprīkotā transportlīdzeklī.(5) Pagaidu turēšanas telpā vai speciāli aprīkotajā transportlīdzeklī ievietotajai personai ir tiesības:1) saņemt pirmo palīdzību un, ja nepieciešams, neatliekamo medicīnisko palīdzību;2) saņemt dzeramo ūdeni;3) uz tualetes apmeklējumu.(6) Pagaidu turēšanas telpā ievietotajai personai ir tiesības saņemt ikdienas uztura, higiēnas un pirmās nepieciešamības preces, ja persona pagaidu turēšanas telpā tiek turēta ilgāk par četrām stundām, un uz vismaz divu stundu ilgu pastaigu svaigā gaisā, ja persona pagaidu turēšanas telpā atrodas ilgāk par 24 stundām.(7) Pagaidu turēšanas telpā un speciāli aprīkotā transportlīdzeklī ievietotajai personai ir aizliegts:1) ienest, glabāt un izmantot priekšmetus vai vielas, kuras ir iekļautas aizliegto priekšmetu un vielu sarakstā;2) trokšņot;3) veikt darbības, kas apgrūtina pagaidu turēšanas telpas vai speciāli aprīkotā transportlīdzekļa novērošanu vai iekļūšanu tajos;4) veikt darbības, kas var radīt kaitējumu sev vai citām personām;5) bojāt pagaidu turēšanas telpu, speciāli aprīkoto transportlīdzekli vai to aprīkojumu;6) spēlēt galda vai citas spēles, lai gūtu materiālu vai citāda veida labumu (azartspēles);7) smēķēt.(8) Kārtību, kādā persona tiek ievietota un turēta pagaidu turēšanas telpā, izvesta un atbrīvota no minētās telpas, pagaidu turēšanas telpas vai speciāli aprīkotā transportlīdzekļa iekārtošanas un aprīkošanas prasības, ikdienas uztura, higiēnas un pirmās nepieciešamības preču apjomu, kā arī to priekšmetu un vielu sarakstu, kuras personai ir aizliegts ienest, glabāt un izmantot pagaidu turēšanas telpā vai speciāli aprīkotā transportlīdzeklī, nosaka Ministru kabinets. |
|  | **Projekts:****16. pants. Fiziskā spēka, speciālā cīņas paņēmiena un speciālā līdzekļa lietošana un dienesta suņa izmantošana** (1) Robežsargam, pildot dienesta pienākumu, ir tiesības lietot fizisko spēku, speciālo cīņas paņēmienu un speciālo līdzekli, kā arī izmantot dienesta suni, lai:7) notvertu, nosēdinātu vai iznīcinātu bezpilota ierīci, nodarot tai bojājumus, ja tā apdraud vai traucē Robežsardzes uzdevuma izpildi vai ir pamats uzskatīt, ka tā tiek izmantota valsts robežas nelikumīgai šķērsošanai vai personas vai preces nelikumīgai pārvietošanai pāri valsts robežai.(2) Robežsargs ir tiesīgs izmantot dienesta suni Robežsardzes uzdevumu īstenošanai un šā panta pirmajā daļā un piektās daļas otrajā teikumā minētajos gadījumos un kārtībā. (6) Robežsargs: 1) sniedzot atbalstu citai valsts vai pašvaldības institūcijai tās uzdevumu izpildē, vai pārtraucot vai novēršot noziedzīgu nodarījumu, kura izmeklēšana nav Robežsardzes kompetencē, lieto fizisku spēku, speciālo cīņas paņēmienu un speciālo līdzekli, kā arī izmanto dienesta suni atbilstoši likumam "Par policiju";**17. pants. Šaujamieroča pielietošana un izmantošana** (2) Robežsargs ir tiesīgs pielietot šaujamieroci, lai:8) notvertu, nosēdinātu vai iznīcinātu bezpilota ierīci, nodarot tai bojājumus, ja tā apdraud vai traucē Robežsardzes uzdevumu izpildi, vai tiek apdraudēta personas dzīvība vai veselība, vai ir pamats uzskatīt, ka tā tiek izmantota valsts robežas nelikumīgai šķērsošanai, preces vai personas nelikumīgai pārvietošanai pāri valsts robežai.(7) Robežsargs:1) sniedzot atbalstu citai valsts vai pašvaldības institūcijai tās uzdevumu izpildē, vai pārtraucot vai novēršot noziedzīgu nodarījumu, kura izmeklēšana nav Robežsardzes kompetencē, šaujamieroci pielieto un izmanto atbilstoši likumam "Par policiju"; | **Satiksmes ministrija**Likumprojekta 16.panta pirmās daļas septītajā punktā, kā arī 17.panta pirmās daļas astotajā punktā ir lietots termins “bezpilota ierīce”. Saskaņā ar likumprojekta anotācijas 28. – 29. lpp. minēto, ar bezpilota ierīci jāsaprot gan “bezpilota gaisa kuģi un cita veida lidaparāti, kas nav kvalificējami kā gaisa kuģi”, gan cita veida ierīces, kas pārvietojas ne tikai pa gaisu, bet arī pa zemi, ūdeni, un iespējams – pazemē (zem zemes virsmas). Vārds “bezpilota” norāda uz ierīci, kaspamatā pārvietojas pa gaisu. Lūdzam likumprojektā terminu “bezpilota ierīce” aizstāt ar terminu “tālvadības un autonomās vadības ierīce”, kas būtu precīzāk attiecināms uz visa veida ierīcēm, kas tiek vadītas attālināti vai darbojas autonomi.**Latvijas Iekšlietu darbinieku arodbiedrība (06.12.2018. elektroniskajā saskaņošanā izteikts iebildums)**Likumprojekta 17. panta sestās daļas pirmajā punktā norādīts, ka sniedzot atbalstu citai valsts vai pašvaldības institūcijai tās uzdevumu izpildē, vai pārtraucot vai novēršot noziedzīgu nodarījumu, kura izmeklēšana nav Robežsardzes kompetencē, lieto fizisku spēku, speciālo cīņas paņēmienu un speciālo līdzekli, kā arī izmanto dienesta suni atbilstoši likumam “Par policiju”.LIDA iebilst Likumprojekta 17. panta sestās daļas pirmā punkta esošajai redakcijai, jo uzskata, ka robežsargam sniedzot atbalstu citai valsts vai pašvaldības institūcijai tās uzdevumu izpildē, vai pārtraucot vai novēršot noziedzīgu nodarījumu, kura izmeklēšana nav Robežsardzes kompetencē, lietot fizisku spēku, speciālos cīņas paņēmienus un speciālos līdzekļus, kā arī izmantot dienesta suni atbilstoši likumam “Par policiju” nav tiesiska pamata. LIDA uzskata, ka robežsargs kā amatpersona nepakļaujas likumam „Par policiju”. Likums „Par policiju” nosaka policijas jēdzienu, uzdevumus, darbības principus un vietu valsts pārvaldes un pašvaldības iestāžu sistēmā, policijas pienākumus, tiesības, struktūru, kompetenci, policijas darbinieka tiesisko aizsardzību, darbības garantijas, atbildību, finansēšanas, materiāltehniskās apgādes kārtību, kā arī policijas darbības uzraudzību un kontroli. Šā likuma noteikumi nav attiecināmi uz Valsts ieņēmumu dienesta nodokļu un muitas policijas darbību.[norādīts likuma ,,Par policiju’’ 13. panta teksts]No augstāk norādītā izriet, ka likuma “Par policiju” 13. pants attiecas vienīgi uz policijas darbinieku.LIDA uzskata, ka robežsargam, sniedzot atbalstu citai valsts vai pašvaldības institūcijai tās uzdevumu izpildē, vai pārtraucot vai novēršot noziedzīgu nodarījumu, kura izmeklēšana nav Robežsardzes kompetencē, lieto fizisku spēku, speciālo cīņas paņēmienu un speciālo līdzekli, kā arī izmanto dienesta suni ir jārīkojas saskaņā ar 2011.gada 18.janvāra Ministru kabineta noteikumiem Nr.55 “Noteikumi par speciālo līdzekļu veidiem un to lietošanas kārtību”.LIDA uzskata, ka robežsargam nav pienākums zināt likumu “Par policiju”, jo likumā iekļautās normas nav attiecināmas uz robežsargu, tādējādi fiziska spēka, speciālo cīņas paņēmienu un speciālo līdzekli, kā arī dienesta suņa izmantošana ir atšķirīga.**Latvijas Iekšlietu darbinieku arodbiedrība (06.12.2018. elektroniskajā saskaņošanā izteikts iebildums)**Likumprojekta 18. panta septītās daļas pirmajā punktā norādīts, ka sniedzot atbalstu citai valsts vai pašvaldības institūcijai tās uzdevumu izpildē, vai pārtraucot vai novēršot noziedzīgu nodarījumu, kura izmeklēšana nav Robežsardzes kompetencē, šaujamieroci pielieto un izmanto atbilstoši likumam “Par policiju”.LIDA iebilst Likumprojekta 18. panta septītās daļas pirmā punkta esošajai redakcijai, jo uzskata, ka robežsargam sniedzot atbalstu citai valsts vai pašvaldības institūcijai tās uzdevumu izpildē, vai pārtraucot vai novēršot noziedzīgu nodarījumu, kura izmeklēšana nav Robežsardzes kompetencē, šaujamieroci pielietot un izmantot atbilstoši likumam “Par policiju” nav tiesiska pamata. LIDA uzskata, ka robežsargs kā amatpersona nepakļaujas likumam „Par policiju”. Likums „Par policiju” nosaka policijas jēdzienu, uzdevumus, darbības principus un vietu valsts pārvaldes un pašvaldības iestāžu sistēmā, policijas pienākumus, tiesības, struktūru, kompetenci, policijas darbinieka tiesisko aizsardzību, darbības garantijas, atbildību, finansēšanas, materiāltehniskās apgādes kārtību, kā arī policijas darbības uzraudzību un kontroli. Šā likuma noteikumi nav attiecināmi uz Valsts ieņēmumu dienesta nodokļu un muitas policijas darbību.[Likuma “Par policiju” 14. panta teksts]No augstāk norādītā izriet, ka likuma “Par policiju” 14. pants attiecas vienīgi uz policijas darbinieku.LIDA uzskata, ka robežsargam, sniedzot atbalstu citai valsts vai pašvaldības institūcijai tās uzdevumu izpildē, vai pārtraucot vai novēršot noziedzīgu nodarījumu, kura izmeklēšana nav Robežsardzes kompetencē, šaujamieroci pielietot un izmantot ir jārīkojas saskaņā ar “Ieroču un speciālo līdzekļu aprites likums” noteikumiem.LIDA uzskata, ka robežsargam nav pienākums zināt likumu “Par policiju”, jo likumā iekļautās normas nav attiecināmas uz robežsargu, tādējādi šaujamieroča pielietošana un izmantošana ir atšķirīga. | **Ņemts vērā****(Projekta 16. panta pirmās daļas 7. punkts un 17. panta pirmās daļas 8. punkts)****Saskaņots 11.01.2019. elektroniskajā saskaņošanā****(Projekta 16. panta pirmās daļas 5. punkts)****Saskaņots 11.01.2019. elektroniskajā saskaņošanā****(Projekta 17. panta septītās daļas 1. punkts)** | **Projekts:****16. pants. Fiziskā spēka, speciālā cīņas paņēmiena un speciālā līdzekļa lietošana un dienesta suņa izmantošana** (1) Robežsargam, pildot dienesta pienākumu, ir tiesības lietot fizisko spēku, speciālo cīņas paņēmienu un speciālo līdzekli, kā arī izmantot dienesta suni, lai:7) notvertu, nosēdinātu vai iznīcinātu tālvadības vai autonomās vadības ierīci, nodarot tai bojājumus, ja tā apdraud vai traucē Robežsardzes uzdevuma izpildi vai ir pamats uzskatīt, ka tā tiek izmantota valsts robežas nelikumīgai šķērsošanai vai personas vai preces nelikumīgai pārvietošanai pāri valsts robežai.(6) Robežsargs: 1) sniedzot atbalstu citai valsts vai pašvaldības institūcijai tās uzdevumu izpildē, vai pārtraucot vai novēršot noziedzīgu nodarījumu, kura izmeklēšana nav Robežsardzes kompetencē, lieto fizisku spēku, speciālo cīņas paņēmienu un speciālo līdzekli, kā arī izmanto dienesta suni atbilstoši likumam "Par policiju";**17. pants. Šaujamieroča pielietošana un izmantošana** (2) Robežsargs ir tiesīgs pielietot šaujamieroci, lai:8) notvertu, nosēdinātu vai iznīcinātu tālvadības vai autonomās vadības ierīci, nodarot tai bojājumus, ja tā apdraud vai traucē Robežsardzes uzdevumu izpildi, vai tiek apdraudēta personas dzīvība vai veselība, vai ir pamats uzskatīt, ka tā tiek izmantota valsts robežas nelikumīgai šķērsošanai, preces vai personas nelikumīgai pārvietošanai pāri valsts robežai. (7) Robežsargs: 1) sniedzot atbalstu citai valsts vai pašvaldības institūcijai tās uzdevumu izpildē, vai pārtraucot vai novēršot noziedzīgu nodarījumu, kura izmeklēšana nav Robežsardzes kompetencē, šaujamieroci pielieto un izmanto atbilstoši likumam "Par policiju"; |
|  | **Projekts:****18. pants. Aizliegumi robežsargam**(1) Robežsargam aizliegts piedalīties politisko organizāciju (partiju) un to apvienību darbībā, kā arī organizēt streikus.(2) Robežsargam aizliegts atteikties no dalības starptautiskajā pasākumā, kas notiekregulasNr. 2016/1624 ietvaros, ja viņš šai dalībai iepriekš ir piekritis, izņemot gadījumus, ja ir iestājies vai nenovēršami iestāsies no robežsarga gribas neatkarīgs un objektīvs apstāklis, kas robežsargam liedz piedalīties konkrētajā starptautiskajā pasākumā. | **Ārlietu ministrija**Izvērtēt likumprojekta 18. panta otrās daļas konceptuālo atbilstību MK 22.05.2007. noteikumu Nr. 340 “Kārtība, kādā Valsts robežsardzes, Valsts policijas un Valsts ugunsdzēsības un glābšanas dienesta amatpersonas ar speciālajām dienesta pakāpēm nosūta dalībai starptautiskajās misijās un operācijās, un dalības finansēšanas kārtība” 3. un 10. punktā paredzētajam brīvprātības principam, lai piedalītos starptautiskajās misijās un operācijās. | **Ņemts vērā** | **Projekta sākotnējās ietekmes novērtējuma ziņojums (anotācija):**Minētais aizliegums nav pretrunā ar Ministru kabineta 2007. gada 22. maija noteikumu Nr. 340 ,,Kārtība, kādā Valsts robežsardzes, Valsts policijas un Valsts ugunsdzēsības un glābšanas dienesta amatpersonas ar speciālajām dienesta pakāpēm nosūta dalībai starptautiskās misijās un operācijās, un dalības finansēšanas kārtība”” 10. punkta tiesisko regulējumu, jo minētā punkta tiesiskais regulējums attiecas uz laiku, kad robežsargs jau piedalās starptautiskajā pasākumā, savukārt Projekta 19. panta otrās daļas tiesiskais regulējums – pirms dalības starptautiskajā pasākumā.Tomēr, Projekts paredz arī iespēju noteiktās situācijās robežsargam no izteiktas piekrišanas dalībai atteikties. Piemēram, ja laikā, kamēr robežsargs atrodas starptautiskajā projektā, pēkšņā negadījumā zaudē tuvu radinieku, robežsargs varēs no dalības atteikties neatkarīgi no izteiktās piekrišanas dalībai. |
|  | **Projekts:****19. pants. Šengenas acquis izvērtēšanā konstatēto trūkumu ārējās robežas un robežkontroles jomā novēršanas plāns****Projekta sākotnējās ietekmes novērtējuma ziņojums (anotācija):**Ieviešot Plānu, nav jāveic grozījumi Attīstības plānošanas sistēmas likumā un Ministru kabineta 2014. gada 2. decembra noteikumos Nr. 737 ,,Attīstības plānošanas dokumentu izstrādes un ietekmes izvērtēšanas noteikumi’’, jo minētie normatīvie akti attiecas uz attīstības plānošanu, nevis trūkumu novēršanu. | **Pārresoru koordinācijas centrs**Ņemot vērā atzinuma 1.punktā minēto, lūdzam izvērtēt nepieciešamību izstrādāt Šengenas acquis izvērtēšanā konstatēto trūkumu novēršanas plānu (likumprojekta 19.pants un anotācijas 37.lp.), jo lai ātri un efektīvi izpildītu ES prasības attiecībā uz Šengenas acquis piemērošanu ir pieejami arī citi Ministru kabineta 2009.gada 7.aprīļa noteikumos Nr.300 “Ministru kabineta kārtības rullis” nostiprinātie tiesību instrumenti. | **Ņemts vērā** | **Projekts:****20. pants. Šengenas acquis izvērtēšanā konstatēto trūkumu ārējās robežas un robežkontroles jomā novēršanas rīcības plāns**(1) Robežsardze izstrādā Eiropas Savienības Padomes regulas (ES) Nr. 1053/2013 (2013. gada 7. oktobris), ar ko izveido izvērtēšanas un uzraudzības mehānismu, lai pārbaudītu Šengenas acquis piemērošanu, un ar ko atceļ Izpildu komitejas lēmumu (1998. gada 16. septembris), ar ko izveido Šengenas izvērtēšanas un īstenošanas pastāvīgo komiteju (turpmāk – regula Nr. 1053/2013) 16. panta 1. punktā minēto rīcības plānu (turpmāk – plāns).(2) Plānā nosaka konkrētu rīcību regulas Nr. 1053/2013 15. pantā minēto ieteikumu īstenošanai un to īstenošanas termiņus. Plānu sagatavo laikposmam no regulas Nr. 1053/2013 15. pantā minēto ieteikumu saņemšanas brīža līdz nākamajai Šengenas acquis daļu izvērtēšanai. |
|  | **Projekts:****21. pants. Interešu konflikta un korupcijas novēršana Robežsardzē**(1) Interešu konflikta un korupcijas novēršanai Robežsardzē, valsts un pašvaldību institūcijas pēc Robežsardzes pieprasījuma sniedz nepieciešamo informāciju un atbalstu.(2) Robežsardzes priekšniekam un viņa pilnvarotai personai ir tiesības pieprasīt un saņemt no robežsarga informāciju un dokumentus interešu konflikta un korupcijas novēršanai Robežsardzē.(3) Robežsargam ir pienākums sniegt un pamatot pieprasīto informāciju un dokumentus, kas nepieciešami korupcijas un interešu konflikta novēršanai. | **Korupcijas novēršanas un apkarošanas birojs**Biroja ieskatā atbalstāms ir nodoms Likumprojektā ietvert pantu (Likumprojekta 20.pants), kurš paredz interešu konflikta un korupcijas novēršanas papildu instrumentu, kas palielinātu likuma “Par interešu konflikta novēršanu valsts amatpersonu darbībā” 20.pantā noteikto iestādes vadītāja pienākumu izpildes efektivitāti. Taču Biroja ieskatā Likumprojekta 20.panta pirmā daļa dublē Valsts pārvaldes iekārtas likumā noteikto iestāžu sadarbības pienākumu. Valsts pārvaldes iekārtas likuma VII nodaļa ir veltīta tam, lai vispusīgi noregulētu sadarbību starp institūcijām, tajā skaitā apmaiņu ar informāciju, gadījumus, kad šī sadarbība ir atsakāma un citus ar sadarbību saistītusjautājums.Attiecīgi lūdzam svītrot Likumprojekta 20.panta pirmo daļu.**Korupcijas novēršanas un apkarošanas birojs (starpministriju (starpinstitūciju) sanāksmē)**Starpministriju (starpinstitūciju) sanāksmē Korupcijas novēršanas un apkarošanas birojs uzturēja iepriekš izteikto iebildumu.**Latvijas Iekšlietu darbinieku arodbiedrības pēc starpministriju (starpinstitūciju) sanāksmes izteikts iebildums**Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm dienesta gaitas likuma 3. panta ceturtā daļa nosaka, ka “*amatpersonas amatu savienošanas, ienākumu gūšanas, komercdarbības ierobežojumus, kā arī citus ierobežojumus, aizliegumus un pienākumus nosaka likums “Par interešu konflikta novēršanu valsts amatpersonu darbībā”*”.Ņemot vērā, ka Valsts robežsardze ir Iekšlietu ministra padotībā esoša iestāde, un ir viena no Iekšlietu ministrijas sistēmas iestādēm, uz Valsts robežsardzes amatpersonām ar speciālo dienesta pakāpi (t.sk. robežsargiem) attiecas Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm dienesta gaitas likums. Attiecīgi jau pastāv spēkā esošs ir regulējums, kas paredz robežsargiem interešu konflikta novēršanas jomā ievērot likuma “Par interešu konflikta novēršanu valsts amatpersonu darbībā” prasības. LIDA norāda, ka Latvijā jau pastāv valsts iestāde, kas veic interešu konflikta un korupcijas novēršanas prasību uzraudzību – Korupcijas novēršanas un apkarošanas birojs.Korupcijas novēršanas un apkarošanas biroja (turpmāk – KNAB) likuma 2. pants nosaka biroja statusu – birojs pilda likumā noteiktās funkcijas korupcijas novēršanā un apkarošanā. Savukārt no KNAB likuma 7. panta izriet, ka viena no biroja funkcijām ir arī kontrole pār likuma “Par interešu konflikta novēršanu valsts amatpersonu darbībā” izpildi. Līdz ar to LIDA konstatē, ka spēkā esošie normatīvie akti, jau šobrīd nosaka mehānismu, kā cīnīties ar korupciju un interešu konfliktu valsts amatpersonu (t.sk. robežsargu) darbībās. Līdz ar to, LIDA nesaskata nepieciešamību iestrādāt jau pastāvošas normas jaunajā Likumprojektā, tādejādi dublējot regulējumu. LIDA ieskatā, izstrādājot Likumprojekta esošās redakcijas 21. pantu, nav veikti lietderības apsvērumi, jo nav saprotams, kādēļ kādai no valsts pārvaldes iestādēm būtu jādublē citu iestāžu funkcijas, papildus pašai iestādei – Valsts robežsardzei – izrādot vēlmi un uzliekot par pienākumu veikt vairāk darbību, nekā nepieciešams no tiesiskā un ekonomiskā viedokļa. Papildus norādāms, ka šāds regulējums ir nelabvēlīgs nodarbinātajiem – robežsargiem, jo paredz iestādes papildus iespējas kontrolēt robežsargu finanšu plūsmu. Atbilstoši Likumprojekta 21. panta otrajai daļai, iespējas pieprasīt finanšu un citus dokumentus, teorētiski varētu rasties jebkurai pilnvarotai personai, tajā skaitā, robežsargu kolēģiem un tiešajiem priekšniekiem. LIDA ieskatā šāda situācija nav pieļaujama, jo šāda rīcība pati par sevi varētu novērst pie interešu konflikta rašanās un ētikas normu pārkāpumiem.LIDA uzskata, ka, ja šāds regulējums stāsies spēkā, tas liecinās par iestādes vēlmi pielietot papildus represīvas metodes pret nodarbinātajiem, piemēram, ja robežsargs atteiksies izsniegt informāciju, tas būs likuma pārkāpums, un attiecīgi, robežsargam var iestāties arī disciplinārā atbildība. Tādejādi, apkopojot iepriekš norādīto informāciju, LIDA norāda, ka kategoriski iebilst Likumprojekta esošās redakcijas 21. pantam, jo tas dublē valsts iestāžu kompetenci un funkcijas, tādejādi palielinot administratīvo resursu izdevumus, kas nav ekonomiski pamatoti, kā arī nav korekti no tiesiskā viedokļa. Turklāt šāds regulējums ir nelabvēlīgs attiecībā pret nodarbinātajiem. Ņemot vērā norādīto, LIDA lūdz izdarīt izmaiņas Valsts robežsardzes likuma likumprojekta 21. pantā.**Latvijas Iekšlietu darbinieku arodbiedrība (06.12.2018. elektroniskajā saskaņošanā izteikts iebildums)**LIDA turpina kategoriski iebilst Likumprojektā iekļautā 21. panta izmainītai redakcijai – Korupcijas un interešu konflikta novēršana Robežsardzē, un šis pants nosaka, ka *“(1) Robežsardzes priekšniekam un viņa pilnvarotai personai ir tiesības pieprasīt un saņemt no robežsarga informāciju un dokumentus korupcijas un interešu konflikta novēršanai Robežsardzē. (2) Robežsargam ir pienākums sniegt un pamatot pieprasīto informāciju un dokumentus, kas nepieciešami korupcijas un interešu konflikta novēršanai.”*LIDA uztur iepriekš iesniegto iebildumu argumentus, papildus norādot, ka izpētot likumu “Par policiju” kā līdzīgu dienestu, šāda norma netika konstatēta, kaut arī Valsts policijā darbinieki var un ir pakļauti korupcijas riskiem.Pēc analoģijas ar Valsts policijas darbiniekiem, Iestādei ir tiesības ierosināt pārbaudes lietas un veikt atbilstošas pārbaudes, saņemot atbildes no darbinieka. Ar esošās normas saglabāšanu netiks atrisināts jautājums vai problēmas, kas saistītas ar korupcijas un interešu konflikta novēršanu Robežsardzē. Ar šo normu netiks sasniegts mērķis, kāds ir norādīts citos normatīvajos aktos, kurus ir pienākums ievērot ne tikai padotajiem, bet arī robežsardzes priekšniekam un viņa pilnvarotai personai.Tādejādi, apkopojot iepriekš norādīto informāciju, LIDA norāda, ka kategoriski iebilst Likumprojekta esošās redakcijas 21. pantam, jo tas dublē valsts iestāžu kompetenci un funkcijas, tādejādi palielinot administratīvo resursu izdevumus, kas nav ekonomiski pamatoti, kā arī nav korekti no tiesiskā viedokļa. Turklāt šāds regulējums ir nelabvēlīgs attiecībā pret nodarbinātajiem. Ņemot vērā norādīto, LIDA aicina dzēst 21. pantu.**Latvijas Brīvo arodbiedrība savienība (11.01.2019. elektroniskajā saskaņošanā izteikts iebildums)**Norādām, ka, LIDA turpina, tomēr, kategoriski iebilst Likumprojekta 21. panta izmainītajai redakcijai, pamatojoties uz iepriekš norādītajiem argumentiem, jo attiecībā uz Iekšlietu ministrijas sistēmas iestādēm un Ieslodzījuma vietu pārvaldi jau pastāv mehānisms, kā rīkoties situācijās, kad pastāv aizdomas par korupciju vai tās riskiem. Līdz ar to LIDA ieskatā, nav juridiska pamata šādas normas iekļaušanai likumā, jo tas gluži vienkārši dublēs jau citos likumos esošās normas un pastāvošos mehānismus.LIDA ieskatā, valsts pārvaldes reformas ietvaros, laikā, kad valsts cenšas reducēt un efektivizēt valsts pārvaldi, nav pieļaujams apzināti dublēt dažādu valsts pārvaldes iestāžu uzdevumus un funkcijas, kas palielina administratīvos resursus.Atkārtoti norādām, ka ar Likumprojektā iekļautās normas saglabāšanu netiks atrisināts jautājums vai problēmas, kas saistītas ar korupcijas un interešu konflikta novēršanu VRS. Tikai atbildīgo iestāžu konsekventa darbība korupcijas novēršanas jomā pēc iespējas reducēs korupcijas riskus Iekšlietu ministrijas sistēmas iestādēs un Ieslodzījuma vietu pārvaldē.Ņemot vērā norādīto un visu iepriekšminēto, LIDA ieskatā, Likumprojekta 21. pants būtu dzēšams no Likumprojekta, jo šī panta tiesiskās sekas jau izriet no citu normatīvo aktu satura.**Tieslietu ministrija (11.01.2019. elektroniskajā saskaņošanā izteikts iebildums)**Likumprojekta 21. pants noteic, ka Robežsardzes priekšniekam un viņa pilnvarotai personai ir tiesības pieprasīt un saņemt no robežsarga informāciju un dokumentus korupcijas un interešu konflikta novēršanai Robežsardzē. Savukārt robežsargam ir pienākums sniegt un pamatot pieprasīto informāciju un dokumentus, kas nepieciešami korupcijas un interešu konflikta novēršanai. Par šādu normu iekļaušanu likumprojektā ir iebildušas citas institūcijas, un Tieslietu ministrija pievienojas viedoklim, ka šāds regulējums no likumprojekta ir svītrojams. Pirmkārt, vēršam uzmanību uz to, ka, vērtējot tiesību normas sistēmiski, visi nozaru likumi, kas regulē amatpersonu darbības, būtu papildināmas ar analogu regulējumu, pretējā gadījumā nav skaidrs, kāpēc vienā likumā īpaši tiks izdalītas šādas priekšnieka tiesības un amatpersonas pienākums sniegt informāciju. Otrkārt, Tieslietu ministrijas ieskatā arī neiekļaujot likumprojektā šādas normas, iestādes vadītajam ir tiesības pieprasīt nepieciešamo informāciju un amatpersonai, kas ir dienesta attiecībās un ir pakļauta iestādes vadītājam, ir pienākums attiecīgo informāciju sniegt. Vēršam uzmanību uz to, ka iestādes vadītāja pienākums nodrošināt iestādes darbības tiesiskumu ir atrunāts Valsts pārvaldes iekārtas likumā, un šis pienākums nozīmē arī nodrošināt katras amatpersonas darbības tiesiskumu. Turklāt mūsu ieskatā citos normatīvajos aktos ir atrunāta interešu konfliktu novēršana, tāpēc nav saskatāms pamats piedāvātajam regulējumam. | **Ņemts vērā****Ņemts vērā****Ņemts vērā****Ņemts vērā****Ņemts vērā****Ņemts vērā** | Izslēgts 21. pants. |
|  | **Projekta pārejas noteikumi**5. Persona, kura ir devusi Latvijas Republikas karavīra vai zemessarga zvērestu, robežsarga zvērestu nedod.6. Ja Robežsardze tiek iekļauta Nacionālo bruņoto spēku sastāvā, robežsargs, kurš nav devis robežsarga, Latvijas Republikas karavīra vai zemessarga zvērestu, nekavējoties dod karavīra zvērestu. | **Tieslietu ministrija**Vēršam uzmanību uz to, ka Pārejas noteikumus likumā lieto, ja līdz ar likuma pieņemšanu ir nepieciešams noregulēt pāreju no esošā tiesiskā regulējuma uz jauno regulējumu. Pārejas noteikumi satur tikai pagaidu regulējumu, tāpēc nav pieļaujams pārejas noteikumos iekļaut normas, kurām jādarbojas pastāvīgi (sk. Normatīvo aktu projektu izstrādes rokasgrāmatu. Pieejama: <https://tai.mk.gov.lv/book/1/chapter/96>). Lūdzam izvērtēt, vai projekta Pārejas noteikumu 5. un 6. punkts atbilst iepriekš minētajam un attiecīgi precizēt projektu. | **Ņemts vērā** | **Projekts:****11. pants. Robežsarga zvērests** (3) Persona, kura ir devusi Latvijas Republikas karavīra vai zemessarga zvērestu, robežsarga zvērestu nedod.**Pārejas noteikumi**5. Šā likuma 10. panta trešajā un ceturtajā daļā minētās prasības nepiemēro robežsargam, kurš pieņemts dienestā Robežsardzē līdz šā likuma spēkā stāšanās dienai.6. Robežsargs, kurš atrodas dienestā pirms šā likuma spēkā stāšanās dienas, viena gada laikā no šā likuma spēkā stāšanās dienas dod robežsarga zvērestu. |

 |
| **Tiesībsarga viedokļi**

|  |  |  |  |  |
| --- | --- | --- | --- | --- |
| Nr.p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) viedoklis, kā arī saskaņošanā papildus izteiktais viedoklis par projekta konkrēto punktu (pantu) | Atbildīgās ministrijas norāde par to, ka viedoklis ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
|  | **Projekts kopumā** | **02.07.2018. vēstulē Nr. 1-8/21 pausts viedoklis**Likumprojektā pretēji Robežsardzes likuma 3.pantam nav ietverts atsevišķs pants par robežsardzes darbības principiem. Minētais anotācijā ir pamatots ar to, ka Robežsardzes likuma 3.panta otrajā un ceturtajā daļā noteiktie principi par diskriminācijas aizliegumu un tiesībām uz advokāta palīdzību jau ir ietverti Latvijas Republikas Satversmē (turpmāk – Satversme), tāpēc to atkārtota ierakstīšana Likumprojektā nav nepieciešama (anotācijas 3., 4.lpp.). Tiesībsargs nepiekrīt minētajai pozīcijai, jo jebkura likuma pamatā ir nepieciešams fundamentāli iestrādāt tos principus, kas konkrētajā nozarē ir tie svarīgākie, lai sekmīgi īstenotu attiecīgās iestādes darbību. Minētais saskan arī ar citām Iekšlietu ministrijas padotībā esošajām iestādēm, kuru likumos ir atrunāti iestādes darbības principi (sk., piemēram, likuma “Par policiju” 5.pantu un Ugunsdrošības un ugunsdzēsības likuma 22.pantu). Turklāt kā izriet no Likumprojekta, tad tā 10.panta otrajā daļā ir noteikts, ka “robežsargs atrodas valsts aizsardzībā — viņa dzīvību un veselību aizsargā valsts”. Kā paskaidro anotācija, tad “ievērojot Projekta attiecināmību uz Robežsardzi un robežsargu, lai ikvienai personai skaidri noteiktu, ka viena no minēto amatpersonu pārstāvjiem – robežsarga dzīvība un veselība tiek aizsargāta, Projekts paredz, ka robežsargs atrodas valsts aizsardzībā, proti, viņa dzīvību un veselību aizsargā valsts”. Tiesībsargs neapšauba minētās normas nepieciešamību Likumprojektā, tomēr nav saprotams, kāpēc vienu no Satversmē minētajām cilvēktiesībām un, proti, Satversmes 93.pantā noteikto, ka ikviena tiesības uz dzīvību aizsargā likums, Likumprojekta izstrādātājs ir atzinis par nepieciešamu iestrādāt Likumprojektā, tomēr citas cilvēktiesības izlēmis atstāt ārpus Likumprojekta. Turklāt arī šobrīd topošā likumprojekta “Administratīvo pārkāpumu procesa likums” 6.nodaļā ir iestrādāti Administratīvā pārkāpuma procesa pamatnoteikumi.Tiesībsargs vērš uzmanību, ka ir svarīgi, ka tādi principi kā, piemēram, tiesības uz advokāta palīdzību un vienlīdzības princips, būtu iekļauti Valsts robežsardzes likumā, jo tas tikai apliecinātu iestādes darbības tiesiskumu un citu personu paļāvību par savu tiesību ievērošanu. Līdz ar to tiesībsarga ieskatā Likumprojektā būtu iestrādājams atsevišķs pants par Valsts robežsardzes darbības principiem.**02.07.2018. vēstulē Nr. 1-8/21 pausts viedoklis**Likumprojekta 6.panta pirmās daļas 8.punkts paredz, ka “lai nodrošinātu funkciju izpildi, Robežsardze plāno Robežsardzes funkciju īstenošanai nepieciešamo infrastruktūru”. Kā izriet no Likumprojekta anotācijas , tad minētais nosacījums pamatā attiecināms uz pašreizējo Robežsardzes likuma 47.panta pirmajā daļā noteikto, ka “robežsardzei ir tiesības pirkt dzīvojamās mājas vai atsevišķus dzīvokļus, kā arī celt dzīvojamās mājas robežsargu vajadzībām”. Tomēr nedz no anotācijas, nedz arī no paša Likumprojekta neizriet, ka Valsts robežsardzei saglabātos tiesības vērsties ar lūgumu pašvaldībā, lai robežsargu, kurš dienesta interesēs tiek pārcelts uz citu apdzīvotu vietu, nodrošinātu ar dzīvojamo telpu dienesta vietas tuvumā (Robežsardzes likuma 47.panta otrā daļa). Tiesībsarga ieskatā šāda pakalpojuma saglabāšana būtu saglabājama arī jaunajā Valsts robežsardzes likumā.**02.07.2018. vēstulē Nr. 1-8/21 pausts viedoklis**Vienlaikus tiesībsargs, iepazīstoties ar Likumprojektu, konstatē, ka tajā atšķirībā no Robežsardzes likuma nav atsevišķi iestrādāts regulējums par robežsarga tiesisko aizsardzību un darbības garantijām. Tā vietā Likumprojekta 10. un 18.pantā ir iestrādātas atsevišķas normas, kas daļēji pārņemtas no Robežsardzes likuma VIII nodaļas, tomēr Likumprojektā nav vispār atrunātas robežsarga darbības garantijas. Turklāt Likumprojekta 18.panta pirmajā daļā ir noteikts, ka robežsargam aizliegts organizēt streikus, taču neatrunājot arī aizliegumu tajā piedalīties, kaut gan Streiku likuma 16.pants attiecas uz abām darbības formām. Ja attiecībā uz Robežsardzes likuma 46.1pantā paredzēto sociālo garantiju Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm dienesta gaitas likuma 43.1pants paredz to pašu noteikumu, tad Robežsardzes likuma 43.pantā noteiktās robežsarga darbības garantijas tiesībsargs citos ar minēto likumu saistītos normatīvos aktos neatrod. Turklāt jo īpaši svarīgi tas ir attiecībā uz Robežsardzes likuma 43.panta ceturtajā paredzētajām robežsarga tiesībām mēneša laikā pārsūdzēt tiesā par viņu pieņemtos Robežsardzes vai Iekšlietu ministrijas amatpersonu lēmumus, ja viņš uzskata, ka šie lēmumi nepamatoti ierobežo viņa tiesības vai pilnvaras vai aizskar viņa cieņu. Konkrētā Likumprojekta ietvaros tas var būt svarīgi, piemēram, paredzot tiesisko aizsardzības mehānismu no Likumprojekta 18.panta otrās daļas izrietošajiem strīdiem.Satversmes 90.pants nosaka, ka “ikvienam ir tiesības zināt savas tiesības”. Kā atzīts Satversmes tiesas praksē, tad “likumam un tiesību normām jābūt gan pienācīgi saprotamiem, gan paredzamiem, tas ir, formulētiem ar pietiekamu precizitāti, lai indivīds, nepieciešamības gadījumā atbilstoši konsultējoties, varētu regulēt savu uzvedību” . Pieeja, ka atsevišķi jautājumi tiek noregulēti ar likumu, bet citus atstāj paša tiesību piemērotāja (robežsarga) ziņā, kam to noskaidrošanai var nākties pētīt citu normatīvo regulējumu, var nonākt pretrunā arī ar labas pārvaldības principu. Neapšaubot lietderīgumu izstrādāt jaunu likuma redakciju, kas atbilstoši mūsdienu tendencēm uzlabotu un aizstātu iepriekšējo, tomēr tā pārlieku vispārīgais regulējums var radīt vairākas problēmas tieši tā piemērošanā praksē. | **Ņemts vērā****Saskaņots starpministriju (starpinstitūciju) sanāksmē****Saskaņots starpministriju (starpinstitūciju) sanāksmē** | **Projekts:****6. pants. Robežsardzes darbības principi**(1) Robežsardzes darbība tiek organizēta, ievērojot likumību, humānismu, cilvēka tiesības, atklātumu, vienvadību un balstoties uz personu palīdzību.(2) Robežsardze aizsargā personu tiesības un likumīgās intereses neatkarīgi no to pilsonības, sociālā, mantiskā un cita stāvokļa, rases, nacionālās piederības, dzimuma, vecuma, izglītības, valodas, attieksmes pret reliģiju, politiskās un citas pārliecības.(3) Robežsardze nodrošina, lai tiktu ievērotas personas tiesības pārvietoties no vienas valsts uz citu valsti.(4) Robežsardze dod iespēju aizturētajām personām realizēt tiesības uz tiesisko aizsardzību.Projekts nesaglabā Robežsardzes likuma 47. panta otrās daļas tiesisko regulējumu.Projekts nesaglabā Robežsardzes likuma 43. panta ceturtās daļas tiesisko regulējumu. |
|  | **Projekts:****7. pants. Robežsardzes sadarbība un profesionālie sakari**Robežsardze sadarbojas ar starptautiskām organizācijām. Robežsardzei ir tiesības uzturēt profesionālos sakarus ar citu valstu kompetentajām institūcijām un savas kompetences ietvaros ar šīm institūcijām slēgt vienošanās. | **02.07.2018. vēstulē Nr. 1-8/21 pausts viedoklis**Likumprojekta 7.pants paredz, ka “robežsardze sadarbojas ar starptautiskām organizācijām. Robežsardzei ir tiesības uzturēt profesionālos sakarus ar citu valstu kompetentajām institūcijām un savas kompetences ietvaros ar šīm institūcijām slēgt vienošanās”. Savukārt Robežsardzes likuma 4.panta pirmā daļa nosaka, ka “robežsardze valsts robežas apsardzības un kontroles jautājumos, kā arī jautājumos, kas saistīti ar ārzemnieku ieceļošanas, uzturēšanās, izceļošanas un tranzīta noteikumu ievērošanas kontroli, un pārējos tās kompetencē ietilpstošajos jautājumos sadarbojas ar citām valsts un pašvaldību institūcijām, komersantiem un starptautiskajām organizācijām, savienībām vai kopienām”.No minētā secināms, ka Likumprojektā Valsts robežsardzes sadarbība ar citām valsts institūcijām ir paredzēta tikai starptautiskā līmenī. Tiesībsargs uzskata, ka minētā panta redakcija būtu papildināma ar nosacījumu, tādējādi saglabājot pašreizējo regulējumu, ka Valsts robežsardzes sadarbība tiek veikta arī ar citām valsts (Latvijas Republikas) institūcijām. Minētais ir nepieciešams cita starpā sakarā ar to, ka jau šobrīd un arī turpmākajā nākotnē sadarbība starp tiesībsargu un Valsts robežsardzi ir nepieciešama un svarīga kopējo mērķu sasniegšanā. | **Ņemts vērā** | **7. pants. Robežsardzes sadarbība un profesionālie sakari**Robežsardze sadarbojas ar citām valsts un pašvaldību institūcijām, privātpersonām un starptautiskām organizācijām. Robežsardze ir tiesīga uzturēt profesionālos sakarus ar citu valstu institūcijām un slēgt ar tām vienošanās. |
|  | **14. pants. Robežsarga tiesības**(1) Robežsargam ir tiesības:1) noskaidrot personas identitāti;2) robežšķērsošanas vietā pārbaudīt personu un lietas;3) veikt transportlīdzekļa pārbaudi;5) atteikt valsts robežas šķērsošanu personai, kurai kā drošības līdzeklis piemērots aizliegums izbraukt no valsts;6) izņemt nederīgu ceļošanas dokumentu un citu dokumentu, kura nepieciešamība noteikta normatīvajos aktos, kas regulē personu ieceļošanas, uzturēšanās un izceļošanas kārtību un ceļu satiksmes jomu. Kārtību, kādā Robežsardze izņem nederīgu ceļošanas dokumentu un citu dokumentu, kura nepieciešamība noteikta normatīvajos aktos, kas regulē personu ieceļošanas, uzturēšanās un izceļošanas kārtību un ceļu satiksmes jomu, nosaka Ministru kabinets;7) vajāt un aizturēt kuģi atbilstoši Apvienoto Nāciju Organizācijas 1982. gada Jūras tiesību konvencijai. Kārtību, kādā robežsargs vajā un aiztur kuģi, nosaka Ministru kabinets;8) apsargāt, pārvietot apsardzes uzraudzībā (ieskaitot kriminālprocesa norisei nepieciešamajā laikā un vietā personas, kas aizturētas vai apcietinātas par noziedzīgiem nodarījumiem, kurus izmeklē Robežsardze) un izmitināt aizturētās personas;(2) Vajājot pārkāpēju, robežsargam ir tiesības iekļūt:1) kustamajā mantā un nekustamajā īpašumā ar kustamās mantas vai nekustamā īpašuma īpašnieka, lietotāja vai valdītāja atļauju;2) kustamajā mantā un nekustamajā īpašumā bez kustamās mantas vai nekustamā īpašuma īpašnieka, lietotāja vai valdītāja atļaujas, ja ir apdraudēta personas dzīvība vai veselība;3) publiskas personas īpašumā, lietošanā vai valdījumā esošā kustamajā mantā un nekustamajā īpašumā;4) diplomātiskās un konsulārās pārstāvniecības kustamajā mantā un nekustamajā īpašumā ar šīs pārstāvniecības vadītāja atļauju.(3) Robežsargam Latvijas Republikas teritoriālajā jūrā, jūras ostās, kurās ir noteiktas valsts robežas šķērsošanas vietas, kā arī Latvijas Republikas iekšējos ūdeņos, pa kuriem saskaņā ar Latvijas Republikai saistošām starptautisko tiesību normām un starptautiskajiem līgumiem ir noteikta Latvijas Republikas valsts sauszemes robeža, ir tiesības:1) apturēt kuģošanas līdzekli, lai:a) veiktu tā pārbaudi;b) veiktu ārzemnieku ieceļošanas, uzturēšanās, nodarbinātības, izceļošanas un tranzīta noteikumu ievērošanas kontroli;c) pārbaudītu dokumentu, kas apliecina personas identitāti, kuģošanas līdzekļa reģistrācijas dokumentus un nepieciešamo aprīkojumu visiem kuģošanas līdzekļiem saskaņā ar normatīvajiem aktiem par kuģošanas līdzekļu satiksmi un normatīvajiem aktiem par Latvijas Republikas pierobežas režīmu un pierobežas joslas režīmu;d) pārbaudītu kuģa dokumentu, kura atrašanās uz kuģa ir obligāta, tajā skaitā kuģa sertifikātu un kuģa apkalpes kvalifikāciju sertifikātu;2) atstādināt no kuģošanas līdzekļa vadīšanas personu:a) ja ir pamats uzskatīt, ka tā ir alkohola reibumā vai narkotisko, psihotropo, toksisko vai citu apreibinošo vielu ietekmē. Alkohola, narkotisko, psihotropo, toksisko vai citu apreibinošo vielu ietekmes pārbaudi veic normatīvajos aktos noteiktajā kārtībā;b) kurai nav dokumentu, kas apliecina kuģošanas līdzekļa reģistrāciju (ja attiecīgais kuģošanas līdzeklis ir jāreģistrē), vai attiecīgā kuģošanas līdzekļa vadītāja apliecības (ja tāda ir nepieciešama);3) nogādāt kuģošanas līdzekli tuvākajā tam paredzētā piestātnē vai tuvākajā Robežsardzes struktūrvienībā, ja ir konstatēts, ka kuģošanas līdzekļa vadītājs nav ievērojis noteikumus par kuģu satiksmi, un ja uz kuģošanas līdzekļa nav citas personas, kas var vadīt attiecīgo kuģošanas līdzekli.(4) Veicot ārzemnieku ieceļošanas, uzturēšanās, nodarbinātības, izceļošanas un tranzīta noteikumu ievērošanas kontroli un ārzemnieka vai viņa uzaicinātāja sniegtās informācijas un ziņu patiesuma pārbaudi, robežsargam ir tiesības:1) uzaicināt uz Robežsardzes telpām privātpersonas un to pārstāvjus, lai saņemtu paskaidrojumus par ārzemnieka ieceļošanas un uzturēšanās mērķi, vietu, laiku un uzturēšanās nodrošinājumu,2) pieprasīt no privātpersonas vai tās pārstāvja informāciju, dokumentus vai to kopijas, kas pamato ārzemnieka vai viņa uzaicinātāja sniegtās informācijas un ziņu patiesumu;3) apmeklēt un apsekot valsts un pašvaldību institūciju, reliģisko organizāciju, citu privāto tiesību juridisko personu un to apvienību telpas un darba vietas, kā arī jebkuras citas vietas privāto tiesību juridiskās personas un to apvienības īpašumā, lietojumā vai valdījumā esošajos īpašumos, kas nodarbinātajam ir pieejami, minēto juridisko personu noteiktajā darba laikā bez iepriekšējas paziņošanas vai atļaujas saņemšanas (arī īpašnieka vai viņa pilnvarotas personas prombūtnē);4) apmeklēt fizisko personu, kā arī šīs daļas 3. punktā neminēto juridisko personu īpašumā, lietojumā vai valdījumā esošās telpas un ēkas, un ar īpašnieku, lietotāju vai viņu pilnvarotu personu atļauju apsekot telpas.(5) Robežsarga tiesības var būt noteiktas arī citos normatīvajos aktos. | **02.07.2018. vēstulē Nr. 1-8/21 pausts viedoklis**Likumprojekta 14.panta pirmās daļas 2. un 3.punkts paredz, ka “robežsargam ir tiesības robežšķērsošanas vietā pārbaudīt personu un lietas; veikt transportlīdzekļa pārbaudi”. Tāpat arī šā panta trešās daļas 1.punkta a) apakšpunkts nosaka, ka “robežsargam Latvijas Republikas teritoriālajā jūrā, jūras ostās, kurās ir noteiktas valsts robežas šķērsošanas vietas, kā arī Latvijas Republikas iekšējos ūdeņos, pa kuriem saskaņā ar Latvijas Republikai saistošām starptautisko tiesību normām un starptautiskajiem līgumiem ir noteikta Latvijas Republikas valsts sauszemes robeža, ir tiesības apturēt kuģošanas līdzekli, lai veiktu tā pārbaudi”.Likumprojekta anotācijā norādīts, ka “kārtību, kādā var tikt veikta apskate, šobrīd nosaka procesuālie normatīvie akti – Kodekss (Divdesmitā nodaļa) unKriminālprocesa likums (10. nodaļa). Tāpēc, Projektā apskates tiesisko regulējumu iekļaut nav nepieciešams”. Vēlos vērst uzmanību, ka minētā atsauce uz Latvijas Administratīvo pārkāpumu kodeksu un Kriminālprocesa likumu, kur noteikta kārtība, kādā tiek veikta apskate un aplūkošana, ir attiecināma uz tām situācijām, kur jau ir ticis uzsākts attiecīgais process un apskate vai aplūkošana tiek veikta šā procesa ietvaros. Savukārt, ja apskati vai aplūkošanu robežsargs veic ārpus minēto procesu ietvariem, personas Satversmes 96. un 105.pantā paredzētās tiesības uz privāto dzīvi un īpašumu tiek ierobežotas bez skaidri noteiktas kārtības.Satversmes tiesa ir atzinusi, ka, lai likumu atzītu par pietiekami skaidri formulētu, personai ir jāizprot notā izrietošo tiesību un pienākumu saturs un jāparedz tā piemērošanas sekas, kā arī likumam ir jānodrošina aizsardzība pret tā patvaļīgu piemērošanu . Turklāt jāatzīmē, ka norma ir paredzama tad, “kad tā dod zināmu aizsardzību pret patvaļīgu valsts varas iestāžu iejaukšanos. Kā arī likumā ir jāparedz minimālās procesuālās garantijas, kas ir samērojamas ar ietvertā principa nozīmīgumu” . Ievērojot minēto, aicinu izvērtēt nepieciešamību iekļaut Likumprojektā (vai uz tā pamata izdot Ministru kabineta noteikumus) apskates un aplūkošanas tiesisko regulējumu. Vienlaikus aicinu izvērtēt arī nepieciešamību noteikt, ka Likumprojekta 14.panta otrās daļas 2.punktā paredzētajos gadījumos, kad robežsargs ir iekļuvis kustamajā mantā un nekustamajā īpašumā bez kustamās mantas vai nekustamā īpašuma īpašnieka, lietotāja vai valdītāja atļaujas, robežsargam ir pienākums par to paziņot prokuroram (līdzīgi kā tas noteikts likuma “Par policiju” 12.panta pirmās daļas 16.punktā). | **Saskaņots starpministriju(starpinstitūciju) sanāksmē** | **15. pants. Robežsarga tiesības un pienākumi**(1) Robežsargam ir tiesības: 1) noskaidrot personas identitāti; 2) robežšķērsošanas vietā pārbaudīt personu, transportlīdzekli un lietas; 3) veicot ārzemnieku ieceļošanas, uzturēšanās, nodarbinātības, izceļošanas un tranzīta noteikumu ievērošanas kontroli, ārpus robežšķērsošanas vietas pārbaudīt transportlīdzekli;5) atteikt valsts robežas šķērsošanu personai, kurai kā drošības līdzeklis piemērots aizliegums izbraukt no valsts;6) izņemt nederīgu ceļošanas dokumentu un citu dokumentu, kura nepieciešamība noteikta normatīvajos aktos, kas regulē personu ieceļošanas, uzturēšanās un izceļošanas kārtību un ceļu satiksmes jomu; (2) Vajājot pārkāpēju, robežsargam ir tiesības iekļūt: 1) kustamajā mantā un nekustamajā īpašumā ar kustamās mantas vai nekustamā īpašuma īpašnieka, turētāja vai valdītāja atļauju; 2) kustamajā mantā un nekustamajā īpašumā bez kustamās mantas vai nekustamā īpašuma īpašnieka, turētāja vai valdītāja atļaujas, ja ir apdraudēta personas dzīvība vai veselība; 3) publiskas personas īpašumā, turējumā vai valdījumā esošā kustamajā mantā un nekustamajā īpašumā.(3) Ja robežsargs šā panta otrās daļas 2. punktā paredzētajos gadījumos ir iekļuvis kustamajā mantā un nekustamajā īpašumā bez atļaujas, Valsts robežsardze par to nekavējoties, bet ne vēlāk kā 24 stundu laikā rakstveidā informē prokuratūru.(4) Lai realizētu Robežsardzes funkcijas un izpildītu tās uzdevumus, robežsargam ir tiesības vajāt, apturēt, aizturēt un pārbaudīt kuģošanas līdzekļus Latvijas Republikas ūdeņos un saskaņā ar ANO Jūras tiesību konvencijas 111. pantu arī ārpus Latvijas Republikas ūdeņiem. Kritērijus, kuriem izpildoties, robežsargs var īstenot tiesības vajāt, apturēt, pārbaudīt un aizturēt kuģošanas līdzekli, kā arī šīs vajāšanas, apturēšanas, pārbaudes un aizturēšanas kārtību nosaka Ministru kabinets. |
|  | **Projekta redakcija uz starpministriju (starpinstitūciju) sanāksmi:****16. pants. Robežsarga tiesības aizturētās personas pārmeklēt, ievietot pagaidu turēšanas telpā, apsargāt un pārvietot apsardzes uzraudzībā (konvojēt)**(1) Robežsargam ir tiesības ievietot aizturēto personu pagaidu turēšanas telpā (speciāli aprīkota telpa, kurā aizturētās personas tiek ievietotas un turētas apsardzībā).(2) Pagaidu turēšanas telpā aizturēto personu var ievietot, ja:1) nav noskaidrota tās identitāte;**Projekts (redakcija uz 06.12.2018. elektronisko skaņošanu):****16. pants. Robežsarga tiesības aizturētās personas pārmeklēt, ievietot pagaidu turēšanas telpā, apsargāt un pārvietot apsardzes uzraudzībā (konvojēt)**(2) Pagaidu turēšanas telpā aizturēto personu var ievietot, ja:1) nav noskaidrota tās identitāte;2) ir pamats uzskatīt, ka tā var bēgt;3) tā nepakļaujas robežsarga likumīgajām prasībām;4) ir pamats uzskatīt, ka tā var nodarīt kaitējumu sev, robežsargam, citām fiziskajām personām vai mantai;5) tā ir izsludināta meklēšanā.**19. pants. Pagaidu turēšanas telpa un speciāli aprīkots transportlīdzeklis**(1) Personu, kas aizturēta normatīvajos aktos noteiktajā kārtībā, robežsargam ir tiesības ievietot pagaidu turēšanas telpā, ja:1) nav noskaidrota tās identitāte;2) ir pamats uzskatīt, ka tā var bēgt;3) tā nepakļaujas robežsarga likumīgajām prasībām;4) ir pamats uzskatīt, ka tā var nodarīt kaitējumu sev, citām personām vai mantai;5) tā ir izsludināta meklēšanā.(2) Pagaidu turēšanas telpā personu var ievietot uz laiku līdz 48 stundām, nepārsniedzot laiku, uz kādu persona var tikt aizturēta normatīvajos aktos noteiktajā kārtībā. (3) Ja personu, kas aizturēta normatīvajos aktos noteiktajā kārtībā, nepieciešams pārvietot apsardzes uzraudzībā, robežsargs to var ievietot arī speciāli aprīkotā transportlīdzeklī.(4) Uzsākot personas apsargāšanu, pirms personas pārvietošanas apsardzes uzraudzībā, pirms ievietošanas pagaidu turēšanas telpā vai speciāli aprīkotā transportlīdzeklī personu:1) iztaujā par tās veselības stāvokli un aicina informēt par tādu slimību esamību, kuru dēļ var tikt apdraudēta pašas personas dzīvība vai kuras var būt bīstamas citām personām, vai kuru dēļ jānodrošina īpaši pasākumi personai;2) pārmeklē tā paša dzimuma robežsargs. Pārmeklējamo personu vizuāli apskata, pārbauda pie tās esošos priekšmetus un vielas un izņem tos priekšmetus un vielas, kuras var izmantot, lai uzbruktu vai ar kurām iespējams nodarīt kaitējumu citām personām vai sev, un priekšmetus un vielas, kuras personai ir aizliegts glabāt pagaidu turēšanas telpā un speciāli aprīkotā transportlīdzeklī.(5) Pagaidu turēšanas telpā vai speciāli aprīkotajā transportlīdzeklī ievietotajai personai ir tiesības:1) saņemt pirmo palīdzību un, ja nepieciešams, neatliekamo medicīnisko palīdzību;2) saņemt dzeramo ūdeni;3) uz tualetes apmeklējumu.(6) Pagaidu turēšanas telpā ievietotajai personai ir tiesības saņemt ikdienas uztura, higiēnas un pirmās nepieciešamības preces, ja persona pagaidu turēšanas telpā tiek turēta ilgāk par četrām stundām, un uz vismaz divu stundu ilgu pastaigu svaigā gaisā, ja persona pagaidu turēšanas telpā atrodas ilgāk par 24 stundām.(7) Pagaidu turēšanas telpā un speciāli aprīkotā transportlīdzeklī ievietotajai personai ir aizliegts:1) ienest, glabāt un izmantot priekšmetus vai vielas, kuras ir iekļautas aizliegto priekšmetu un vielu sarakstā;2) trokšņot;3) veikt darbības, kas apgrūtina pagaidu turēšanas telpas vai speciāli aprīkotā transportlīdzekļa novērošanu vai iekļūšanu tajos;4) veikt darbības, kas var radīt kaitējumu sev vai citām personām;5) bojāt pagaidu turēšanas telpu, speciāli aprīkoto transportlīdzekli vai to aprīkojumu;6) spēlēt galda vai citas spēles, lai gūtu materiālu vai citāda veida labumu (azartspēles);7) smēķēt.(8) Kārtību, kādā persona tiek ievietota un turēta pagaidu turēšanas telpā, izvesta un atbrīvota no minētās telpas, pagaidu turēšanas telpas vai speciāli aprīkotā transportlīdzekļa iekārtošanas un aprīkošanas prasības, ikdienas uztura, higiēnas un pirmās nepieciešamības preču apjomu, kā arī to priekšmetu un vielu sarakstu, kuras personai ir aizliegts ienest, glabāt un izmantot pagaidu turēšanas telpā vai speciāli aprīkotā transportlīdzeklī, nosaka Ministru kabinets. | **Starpministriju (starpinstitūciju) sanāksmē pausts viedoklis**Nepieciešams precizēt robežsarga tiesības ievietot personu pagaidu turēšanas telpā, ja nav noskaidrota personas identitāte – būtu jāiekļauj atsauce uz attiecīgo likumu, uz kura pamata tiek ierobežota personas brīvība. Nepieciešams arī paredzēt laiku, cik ilgi persona var tikt turēta pagaidu turēšanas telpā.**13.12.2018. vēstulē Nr.1-8/33 pausts viedoklis**Iepazīstoties ar precizēto Likumprojektu un citiem ar Likumprojektu saistītiem dokumentiem, redzams, ka attiecībā uz tiesībsarga pārstāvja 2018.gada 15.oktobra starpinstitūciju sanāksmē izteikto iebildumu, ka būtu nepieciešams precizēt robežsarga tiesības ievietot personu pagaidu turēšanas telpā, Valsts robežsardze ir papildinājusi Likumprojekta 16.panta pirmo daļu ar vārdiem “normatīvajos aktos noteiktajā kārtībā”. Tomēr tiesībsargs, ņemot vērā šīs normas konstrukciju, kā arī Likumprojekta anotāciju , negūst pārliecību, vai ar šādu normas izteiktu redakciju līdz ar to ir nepieciešama 16.panta otrā daļa.Proti, Likumprojekta 16.panta otrā daļa paredz piecus pamatus personas ievietošanai pagaidu turēšanas telpā. Vienlaikus normatīvie akti, uz kuru pamata persona var tikt aizturēta, piemēram, Imigrācijas likums un Latvijas Administratīvo pārkāpumu kodekss paredz plašāku gadījumu skaitu, uz kā pamata persona var tikt aizturēta un līdz ar to ievietota pagaidu turēšanas telpā. Piemēram, Imigrācijas likuma 51.panta otrās daļas 1.punkts paredz iespēju aizturēt personu, kura slēpj savu identitāti, Latvijas Administratīvo pārkāpumu kodeksa 252.panta pirmā daļa paredz, ka var aizturēt, lai pārtrauktu administratīvos pārkāpumus, kad izlietoti citi ietekmēšanas līdzekļi, un, lai noteiktu pārkāpēja personu. Savukārt saskaņā ar Kriminālprocesa likuma 264.panta otrās daļas 1.punktu, ja pastāv aizturēšanas nosacījumi, bet par izdarīto noziedzīgu nodarījumu nevar piemērot brīvības atņemšanas sodu, personu var aizturēt, ja ir ticams pamats uzskatīt, ka nevarēs nodrošināt tās ierašanos pēc procesa virzītāja uzaicinājuma, jo persona atsakās sniegt ziņas par savu identitāti un tās identitāte nav noskaidrota.Līdz ar to tiesībsargam no juridiskās tehnikas viedokļa būtu nepieciešams rast skaidrību, vai Likumprojekta 16.panta pirmajā daļā ietvertie vārdi “normatīvajos aktos noteiktajā kārtībā” ir piemērojami tādējādi, ka robežsargs personu pagaidu turēšanas telpā varēs ievietot, pamatojoties uz jebkuru no saistošo normatīvo aktu paredzētajiem aizturēšanas pamatiem (piemēram, Imigrācijas likuma 51.panta otrajā daļā noteiktajiem), un panta otrajā daļā minētie pamati līdz ar to daļēji atkārto citos likumos noteikto, vai arī Likumprojekta 16.panta otrā daļa izsmeļoši paredz pamatus personas ievietošanai pagaidu turēšanas telpā. Pastāvot Likumprojekta 16.panta pirmajai daļai piedāvātajā redakcijā, nav saskatāmi objektīvi apsvērumi ietvert Likumprojekta 16.pantā šāda satura otro daļu.Attiecībā uz tiesībsarga iepriekš izteiktajiem iebildumiem, ka būtu nepieciešams arī paredzēt laiku, cik ilgi persona var tikt turēta pagaidu turēšanas telpā, redzams, ka tie līdz galam nav ņemti vērā. Kā norādīts anotācijā, tad “ilgumu, kādā aizturētā persona tiks turēta pagaidu turēšanas telpā, nav iespējams precīzi noteikt iespējamo procesuālo darbību atšķirību un komplicētības dēļ, tomēr personas atrašanās laikam pagaidu turēšanas telpā jābūt ar maksimāli īslaicīgu raksturu un tikai likumīga procesa (piemēram, administratīvā procesa) ietvaros. Pieļaujamo aizturēšanas ilgumu nosaka normatīvie akti, kuri paredz tiesisku pamatu aizturēšanai, piemēram, Kodekss” .Tiesībsargs viennozīmīgi piekrīt, ka personas atrašanās laikam pagaidu turēšanas telpā ir jābūt maksimāli īsam. Tāpat tiesībsargs neapšauba, ka jau šobrīd Latvijas Administratīvo pārkāpumu kodeksa 255.panta pirmā daļa nosaka pieļaujamo ilgumu personas administratīvai aizturēšanai, t.i., ne ilgāk kā uz četrām stundām. Tomēr skatoties Imigrācijas likuma regulējumu redzams, ka saskaņā ar šā likuma 54.panta pirmo daļu Valsts robežsardzes amatpersonai ir tiesības aizturēt ārzemnieku līdz pat 10 diennaktīm. Turklāt saskaņā ar minētā panta regulējumu persona pie noteiktiem apstākļiem var tikt aizturēta pat vairākus mēnešus. Imigrācijas likuma 59.panta pirmā daļa nosaka, ka “aizturēto ārzemnieku ievieto Valsts robežsardzes pagaidu turēšanas telpā vai izmitināšanas centrā, šķirti no kriminālprocesuālā kārtībā aizturētām vai apcietinātām personām”. Kā redzams no Imigrācijas likuma, tad tajā nav skaidri atrunāta kārtība, kuros gadījumos persona būtu ievietojama pagaidu turēšanas telpā un kuros izmitināšanas centrā. Tādējādi pastāv varbūtība, ka personas aizturēšana Imigrācijas likuma kartībā var tikt interpretēta kā Valsts robežsardzes tiesības turēt minētās personas pagaidu turēšanas telpās līdz 10 diennaktīm.Vēršu uzmanību, ka Ministru kabineta 2009.gada 7.jūlija noteikumu Nr.735 “Kārtība, kādā personas tiek ievietotas un turētas pagaidu turēšanas vietās, un prasības šādu vietu aprīkošanai”, kas izdoti saskaņā ar likuma “Par policiju” 13.panta sesto daļu, 2.punkts nosaka, ka “pagaidu turēšanas telpā (vietā) personas ievieto uz laiku līdz četrām stundām”. Turpretim Ministru kabineta 2009.gada 17.jūnija noteikumi Nr.542 “Kārtība, kādā robežsargu aizturēta persona tiek ievietota un turēta pagaidu turēšanas telpā, un šādu telpu iekārtošanas un aprīkošanas prasības” neparedz maksimāli iespējamo termiņu, kādā persona var tikt ievietota pagaidu turēšanas telpā.Eiropas Komiteja spīdzināšanas un necilvēcīgas vai pazemojošas rīcības vai soda novēršanai (CPT) ir atzinusi, ka ir dabiski, ka aizturētajiem imigrantiem kādu laiku jāpavada parastā policijas apcietinājuma iestādē. Taču apstākļi policijas iecirkņos bieži vai pat vienmēr nav piemēroti ilgākam apcietināšanas laikam. Tāpēc aizturēto imigrantu uzturēšanās laiks šādās iestādēs būtu jāsamazina līdz nepieciešamajam minimumam .Ievērojot minēto, aicinu Ministru kabineta 2009.gada 17.jūnija noteikumos Nr.542 “Kārtība, kādā robežsargu aizturēta persona tiek ievietota un turēta pagaidu turēšanas telpā, un šādu telpu iekārtošanas un aprīkošanas prasības” noteikt, ka personas pagaidu turēšanas telpā var tikt ievietotas ne ilgāk kā uz četrām stundām. Minētais priekšlikums ierobežos vienīgi termiņu, kurā personas var atrasties pagaidu turēšanas telpās. Vienlaikus tas neietekmēs uzsāktā procesa ietvaros Valsts robežsardzes veicamās pārbaudes termiņu.**12.06.2019. vēstulē Nr.1-8/12 pausts viedoklis**1) Iepazīstoties ar precizēto Likumprojektu un citiem ar Likumprojektu saistītiem dokumentiem, tiesībsarga ieskatā norma, kas attiecas uz atrašanās ilgumu pagaidu turēšanas telpā, joprojām nav pietiekami skaidra un saprotama.Saskaņā ar Likumprojekta 19.panta otro daļu “pagaidu turēšanas telpā personu var ievietot uz laiku līdz 48 stundām, nepārsniedzot laiku, uz kādu persona var tikt aizturēta normatīvajos aktos noteiktajā kārtībā”. Likumprojekta anotācijā ir norādīts, ka “ievērojot, ka personas atrašanās laikam pagaidu turēšanas telpā jābūt ar maksimāli īslaicīgu raksturu, Projekts nosaka maksimālo laiku, uz kādu persona varēs tikt ievietota pagaidu turēšanas telpā. Laiks, uz kādu persona var tikt ievietota pagaidu turēšanas telpā, Projekta ietvaros ir noteikts līdz 48 stundām (nepārkāpjot laiku, uz kādu persona var tikt aizturēta) – šāds termiņš ir pietiekams, lai ar personu veiktu nepieciešamās procesuālās darbības un to atbrīvotu vai ievietotu citās telpās, piemēram, aizturēto ārzemnieku izmitināšanas centrā”.Tiesībsargs jau iepriekš ir uzsvēris, ka atrašanās laikam pagaidu turēšanas telpā ir jābūt maksimāli īsam, jo apstākļi tajā nav piemēroti, lai persona tur uzturētos ilgstoši. Vienlaikus, iepazīstoties ar pašreiz spēkā esošiem Ministru kabineta 2009.gada 17.jūnija noteikumiem Nr.542 “Kārtība, kādā robežsargu aizturēta persona tiek ievietota un turēta pagaidu turēšanas telpā, un šādu telpu iekārtošanas un aprīkošanas prasības” (turpmāk – Noteikumi Nr.542), secināms, ka tie būtiski atšķiras no Ministru kabineta 2009.gada 7.jūlija noteikumiem Nr.735 “Kārtība, kādā personas tiek ievietotas un turētas pagaidu turēšanas vietās, un prasības šādu vietu aprīkošanai” (turpmāk – Noteikumi Nr.735), kuri attiecīgi nosaka kārtību, kādā personas ievieto un tur Valsts policijas vai pašvaldības policijas pagaidu turēšanas telpā. Proti, Noteikumu Nr.542 noteiktās prasības attiecībā uz pagaidu turēšanas telpas iekārtošanu un aprīkošanu ir viennozīmīgi plašākas kā Noteikumos Nr.735 noteiktās, un dažos aspektos pat līdzīgas vai vienādas ar prasībām, kas attiecas uz īslaicīgās aizturēšanas vietām (sk. Aizturēto personu turēšanas kārtības likuma 7.pantu). Tādējādi Likumprojektā piedāvātais termiņš, ka personu pagaidu turēšanas telpā var ievietot uz laiku līdz 48 stundām, varētu būt atbilstošs, ja vienlaikus izpildīsies vairāki nosacījumi. Pirmkārt, tiesībsargs nesaskata objektīvu pamatu Likumprojekta 19.panta otrajā daļā pēc vārdiem “līdz 48 stundām” ietvert vārdus “nepārsniedzot laiku, uz kādu persona var tikt aizturēta normatīvajos aktos noteiktajā kārtībā”. Šāda normas juridiskā konstrukcija rada neviennozīmīgas interpretācijas iespējas, kas attiecīgi praksē var novest pie normas nepamatotas piemērošanas. Proti, saskaņā ar Imigrācijas likuma 54.panta pirmo daļu Valsts robežsardzes amatpersonai ir tiesības aizturēt ārzemnieku līdz pat 10 diennaktīm. Pastāvot normai šādā redakcijā, Valsts robežsardzes amatpersona to varētu iztulkot kā tiesības personu turēt pagaidu turēšanas telpā līdz 10 diennaktīm, kas viennozīmīgi nav pieļaujams. Ievērojot minēto, aicinu Likumprojekta 19.panta otro daļu noteikt sekojošā redakcijā: “Pagaidu turēšanas telpā personu var ievietot normatīvajos aktos noteiktajā kārtībā uz laiku līdz 48 stundām”. Savukārt pēc 48 stundām, ja personu būs nepieciešams ilgāk aizturēt, to atbilstoši Aizturēto personu turēšanas kārtības likumam varēs ievietot īslaicīgās aizturēšanas vietā.Otrkārt, kā jau iepriekš tika minēts, tad regulējums, kas attiecas uz robežsargu aizturētas personas ievietošanu un turēšanu pagaidu turēšanas telpā, dažos aspektos ir līdzīgs tam, kas noteikts Aizturēto personu turēšanas kārtības likumā attiecībā uz īslaicīgās aizturēšanas vietām. Tomēr, ņemot vērā, ka ar Likumprojektu ir noteikts, ka pagaidu turēšanas telpā persona varēs atrasties līdz 48 stundām, kas ir identisks termiņš, kādā īslaicīgās aizturēšanas vietā var ievietot Kriminālprocesa likuma kārtībā aizturēto personu, prasībām, kas attiecas uz pagaidu turēšanas telpas iekšējo kārtību un sadzīves apstākļiem, ir jābūt pielīdzinātām Aizturēto personu turēšanas kārtības likumā noteiktajam. Turklāt jau šobrīd vēršu Jūsu uzmanību uz Noteikumu Nr.542 20.2.punkta, kas nosaka sienas augstumu, ar ko sanitārais mezgls ir norobežots no pārējās telpas, neatbilstību Latvijas Republikas Satversmei, pamatojoties uz Satversmes tiesas 2010.gada 20.decembra spriedumu lietā Nr.2010-44-01.2) Likumprojekta anotācijā ir norādīts, ka “projekts saglabā Robežsardzes likuma 15.1panta otrajā daļā ietvertos tiesiskos sastāvus, saskaņā ar kuriem personu var ievietot pagaidu turēšanas telpā. Jāpiebilst, ka ievērojot Imigrācijas likuma 59.panta pirmo daļu, pagaidu turēšanas telpā arī turpmāk varēs ievietot aizturēto ārzemnieku neatkarīgi no Projektā minētajiem pagaidu turēšanas telpā ievietošanas nosacījumiem”[[1]](#footnote-1). Tiesībsargs jau iepriekš bija norādījis un vērsis uzmanību uz nepieciešamību ministrijai izšķirties par veidu, kādā Valsts robežsardzes likumā tiks paredzēti pamati personas ievietošanai pagaidu turēšanas telpā. Tomēr, neskatoties uz minēto, joprojām šajā jautājumā pastāv nekonsekvence, kur no vienas puses Likumprojekta 19.panta pirmajā daļā ir uzskaitīti tie nosacījumi, pamatojoties uz kuriem persona var tikt ievietota pagaidu turēšanas telpā, tomēr no otras puses Likumprojekta anotācijā ir paskaidrots, ka saskaņā ar Imigrācijas likuma 59.panta pirmo daļu pagaidu turēšanas telpā varēs ievietot aizturēto ārzemnieku neatkarīgi no Likumprojektā minētajiem pagaidu turēšanas telpā ievietošanas nosacījumiem. Līdz ar to aicinu šajā jautājumā panākt konsekventu un vienotu pieeju. | **Ņemts vērā****Ņemts vērā****Tiesībsarga saskaņojums 05.08.2019. elektroniskā pasta vēstulē** | **19. pants. Pagaidu turēšanas telpa un speciāli aprīkots transportlīdzeklis**(1) Personu, kas aizturēta normatīvajos aktos noteiktajā kārtībā, robežsargam ir tiesības ievietot pagaidu turēšanas telpā, ja:1) nav noskaidrota tās identitāte;2) ir pamats uzskatīt, ka tā var bēgt;3) tā nepakļaujas robežsarga likumīgajām prasībām;4) ir pamats uzskatīt, ka tā var nodarīt kaitējumu sev, citām personām vai mantai;5) tā ir izsludināta meklēšanā. (2) Pagaidu turēšanas telpā personu var ievietot normatīvajos aktos noteiktajā kārtībā uz laiku līdz 48 stundām. (3) Ja personu, kas aizturēta normatīvajos aktos noteiktajā kārtībā, nepieciešams pārvietot apsardzes uzraudzībā, robežsargs to var ievietot arī speciāli aprīkotā transportlīdzeklī.(4) Uzsākot personas apsargāšanu, pirms personas pārvietošanas apsardzes uzraudzībā, pirms ievietošanas pagaidu turēšanas telpā vai speciāli aprīkotā transportlīdzeklī personu:1) iztaujā par tās veselības stāvokli un aicina informēt par tādu slimību esamību, kuru dēļ var tikt apdraudēta pašas personas dzīvība vai kuras var būt bīstamas citām personām, vai kuru dēļ jānodrošina īpaši pasākumi personai;2) pārmeklē tā paša dzimuma robežsargs. Pārmeklējamo personu vizuāli apskata, pārbauda pie tās esošos priekšmetus un vielas un izņem tos priekšmetus un vielas, kuras var izmantot, lai uzbruktu vai ar kurām iespējams nodarīt kaitējumu citām personām vai sev, un priekšmetus un vielas, kuras personai ir aizliegts glabāt pagaidu turēšanas telpā un speciāli aprīkotā transportlīdzeklī.(5) Pagaidu turēšanas telpā vai speciāli aprīkotajā transportlīdzeklī ievietotajai personai ir tiesības:1) saņemt pirmo palīdzību un, ja nepieciešams, neatliekamo medicīnisko palīdzību;2) saņemt dzeramo ūdeni;3) uz tualetes apmeklējumu.(6) Pagaidu turēšanas telpā ievietotajai personai ir tiesības saņemt ikdienas uztura, higiēnas un pirmās nepieciešamības preces, ja persona pagaidu turēšanas telpā tiek turēta ilgāk par četrām stundām, un uz vismaz divu stundu ilgu pastaigu svaigā gaisā, ja persona pagaidu turēšanas telpā atrodas ilgāk par 24 stundām.(7) Pagaidu turēšanas telpā un speciāli aprīkotā transportlīdzeklī ievietotajai personai ir aizliegts:1) ienest, glabāt un izmantot priekšmetus vai vielas, kuras ir iekļautas aizliegto priekšmetu un vielu sarakstā;2) trokšņot;3) veikt darbības, kas apgrūtina pagaidu turēšanas telpas vai speciāli aprīkotā transportlīdzekļa novērošanu vai iekļūšanu tajos;4) veikt darbības, kas var radīt kaitējumu sev vai citām personām;5) bojāt pagaidu turēšanas telpu, speciāli aprīkoto transportlīdzekli vai to aprīkojumu;6) spēlēt galda vai citas spēles, lai gūtu materiālu vai citāda veida labumu (azartspēles);7) smēķēt.(8) Kārtību, kādā persona tiek ievietota un turēta pagaidu turēšanas telpā, izvesta un atbrīvota no minētās telpas, pagaidu turēšanas telpas vai speciāli aprīkotā transportlīdzekļa iekārtošanas un aprīkošanas prasības, ikdienas uztura, higiēnas un pirmās nepieciešamības preču apjomu, kā arī to priekšmetu un vielu sarakstu, kuras personai ir aizliegts ienest, glabāt un izmantot pagaidu turēšanas telpā vai speciāli aprīkotā transportlīdzeklī, nosaka Ministru kabinets.Precizēts projekta sākotnējās ietekmes novērtējuma ziņojums (anotācija). |
|  | **16. pants. Fiziskā spēka, speciālā cīņas paņēmiena un speciālā līdzekļa lietošana un dienesta suņa izmantošana** (5) Aizliegts lietot speciālos cīņas paņēmienus un speciālos līdzekļus (izņemot roku dzelžus un sasiešanas līdzekļus), kā arī izmantot dienesta suņus pret sievietēm, personām ar redzamām invaliditātes pazīmēm un mazgadīgām personām, izņemot gadījumus, kad to rīcība apdraud citu personu dzīvību vai veselību, vai kad tās izrāda bruņotu pretošanos vai izdara bruņotu uzbrukumu.**17. pants. Šaujamieroča pielietošana un izmantošana**(2) Robežsargs ir tiesīgs pielietot šaujamieroci, lai:5) aizturētu personu, kura atsakās izpildīt robežsarga likumīgu prasību nodot priekšmetu, ar kuru var tikt apdraudēta personas dzīvība vai veselība;(5) Aizliegts pielietot šaujamieroci:1) pret sievietēm, personām ar redzamām invaliditātes pazīmēm un mazgadīgām personām, izņemot gadījumus, kad to rīcība apdraud citu personu dzīvību vai veselību vai kad tās izrāda bruņotu pretošanos, vai izdara bruņotu uzbrukumu; | **02.07.2018. vēstulē Nr. 1-8/21 pausts viedoklis**Likumprojekta 16.panta piektajā daļā un 17.panta piektās daļas 1.punktā noteikts, ka aizliegts lietot speciālos cīņas paņēmienus un speciālos līdzekļus (izņemot roku dzelžus un sasiešanas līdzekļus), kā arī izmantot dienesta suņus un pielietot šaujamieroci pret [..] mazgadīgām personām, izņemot gadījumus, kad to rīcība apdraud citu personu dzīvību vai veselību, vai kad tās izrāda bruņotu pretošanos vai izdara bruņotu uzbrukumu.Atbilstoši Bērnu tiesību aizsardzības likuma 6.panta pirmajai un otrajai daļai “tiesiskajās attiecībās, kas skar bērnu, bērna tiesības un intereses ir prioritāras. Visām darbībām attiecībā uz bērnu neatkarīgi no tā, vai tās veic valsts vai pašvaldību institūcijas, sabiedriskās organizācijas vai citas fiziskās un juridiskās personas, kā arī tiesas un citas tiesībaizsardzības iestādes, prioritāri ir jānodrošina bērna tiesības un intereses”. Savukārt atbilstoši Bērnu tiesību aizsardzības likuma 3.panta pirmajai un trešajai daļai “bērns ir persona, kas nav sasniegusi 18 gadu vecumu, izņemot tās personas, kuras saskaņā ar likumu izsludinātas par pilngadīgām vai stājušās laulībā pirms 18 gadu vecuma sasniegšanas. Administratīvo pārkāpumu tiesību un krimināltiesību jomā personai līdz 18 gadu vecumam piemēro visas attiecīgās tiesību normas, kas piemērojamas nepilngadīgām personām”.Tiesībsarga ieskatā nav rodams objektīvs pamats tam, kāpēc minētās Likumprojekta normas būtu attiecināmas tikai uz mazgadīgām personām, proti, personām līdz 14 gadu vecumam, nevis uz visiem bērniem (personām līdz 18 gadu vecumam) kopumā. Līdz ar to aicinu izdarīt grozījumus Likumprojekta 16.panta piektajā daļā un 17.panta piektās daļas 1.punktā, attiecinot minēto aizliegumu uz nepilngadīgām personām, tādējādi aptverot gan mazgadīgās, gan nepilngadīgās personas.Papildus vēršu uzmanību, ka Likumprojekta 16.panta otrajā daļā ir noteikts, ka “robežsargs ir tiesīgs izmantot dienesta suni Robežsardzes uzdevumu īstenošanai un šā panta pirmajā daļā un piektās daļas otrajā teikumā minētajos gadījumos un kārtībā”, tomēr Likumprojektā nav ietverts 16.panta piektās daļas 2.teikums.**02.07.2018. vēstulē Nr. 1-8/21 pausts viedoklis**Likumprojekta 17.panta otrās daļas 5.punkts nosaka, ka “robežsargs ir tiesīgs pielietot šaujamieroci, lai aizturētu personu, kura atsakās izpildīt robežsarga likumīgu prasību nodot priekšmetu, ar kuru var tikt apdraudēta personas dzīvība vai veselība”. Savukārt šā panta otrās daļas 2. un 6.punktā noteikts, ka robežsargs ir tiesīgs pielietot šaujamieroci, lai aizturētu personu, kura nelikumīgi šķērsojusi valsts robežu un, lai apturētu transportlīdzekli un jebkuru citu ierīci, kas pēc savas konstrukcijas paredzēta, lai pārvietotos pa sauszemi vai paredzēta kuģošanai, nodarot tai bojājumus, ja tās vadītājs vai apkalpe ar savu rīcību rada reālus draudus personas dzīvībai vai veselībai un nepakļaujas robežsarga likumīgajai prasībai apstādināt ierīci un ja nav citas iespējas viņu aizturēt.Tiesībsarga ieskatā, lai izvairītos no pārāk plašas normas interpretācijas un iespējami patvaļīgas piemērošanas praksē, Likumprojekta 17.panta otrās daļas 5.punkts aiz vārda “veselība” būtu papildināms ar vārdiem “ja nav citas iespējas viņu aizturēt”. | **Ņemts vērā** | **16. pants. Fiziskā spēka, speciālā cīņas paņēmiena un speciālā līdzekļa lietošana un dienesta suņa izmantošana** (2) Robežsargs ir tiesīgs izmantot dienesta suni Robežsardzes uzdevumu izpildei.(5) Aizliegts lietot speciālo cīņas paņēmienu un speciālo līdzekli (izņemot roku dzelžus un sasiešanas līdzekli), kā arī izmantot dienesta suni pret sievieti, personu ar redzamu invaliditātes pazīmi un bērnu, izņemot gadījumus, kad to rīcība apdraud citas personas dzīvību vai veselību, vai kad tās izrāda bruņotu pretošanos vai izdara bruņotu uzbrukumu.**17. pants. Šaujamieroča pielietošana un izmantošana**(2) Robežsargs ir tiesīgs pielietot šaujamieroci, lai:5) aizturētu personu, kura atsakās izpildīt robežsarga likumīgu prasību nodot priekšmetu, ar kuru var tikt apdraudēta personas dzīvība vai veselība, ja nav citas iespējas viņu aizturēt;(5) Aizliegts pielietot šaujamieroci:1) pret sievieti, personu ar redzamu invaliditātes pazīmi un bērnu, izņemot gadījumus, kad to rīcība apdraud citu personu dzīvību vai veselību vai kad tās izrāda bruņotu pretošanos, vai izdara bruņotu uzbrukumu; |
|  | **Pārejas noteikumi**2. Ministru kabinets sešu mēnešu laikā pēc šā likuma stāšanās spēkā izdod šā likuma 13. panta otrajā daļā, 15. panta ceturtajā daļā un 16. panta ceturtajā daļā minētos noteikumus.3. Līdz šā likuma 16. panta ceturtajā daļā minēto noteikumu spēkā stāšanās dienai ir spēkā Ministru kabineta 2009. gada 17. jūnija noteikumi Nr. 542 "Kārtība, kādā robežsargu aizturēta persona tiek ievietota un turēta pagaidu turēšanas telpā, un šādu telpu iekārtošanas un aprīkošanas prasības’’, ciktāl tie nav pretrunā ar šo likumu. | **12.06.2019. vēstulē Nr.1-8/12 pausts viedoklis**3) Visbeidzot vēršu Jūsu uzmanību uz Likumprojekta 2. un 3.pārejas noteikumu, kas paredz, ka “Ministru kabinets sešu mēnešu laikā pēc šā likuma stāšanās spēkā izdod šā likuma 13.panta otrajā daļā, 15.panta ceturtajā daļā un 16.panta ceturtajā daļā minētos noteikumus. Līdz šā likuma 16.panta ceturtajā daļā minēto noteikumu spēkā stāšanās dienai ir spēkā Ministru kabineta 2009.gada 17.jūnija noteikumi Nr.542 “Kārtība, kādā robežsargu aizturēta persona tiek ievietota un turēta pagaidu turēšanas telpā, un šādu telpu iekārtošanas un aprīkošanas prasības”, ciktāl tie nav pretrunā ar šo likumu”. Jaunu regulējumu par personas ievietošanu un turēšanu pagaidu turēšanas telpā, ko paredzēts izstrādāt ar jauniem Ministru kabineta noteikumiem, Likumprojektā nosaka 19.panta astotā daļa, nevis 16.panta ceturtā daļa. Līdz ar to nepieciešams veikt labojumus minētajos pārejas noteikumos. | **Ņemts vērā** | **Pārejas noteikumi**2. Ministru kabinets sešu mēnešu laikā pēc šā likuma stāšanās spēkā izdod šā likuma 13. panta otrajā daļā, 15. panta ceturtajā daļā un 19. panta astotajā daļā minētos noteikumus.3. Līdz šā likuma 19. panta astotajā daļā minēto noteikumu spēkā stāšanās dienai ir spēkā Ministru kabineta 2009. gada 17. jūnija noteikumi Nr. 542 "Kārtība, kādā robežsargu aizturēta persona tiek ievietota un turēta pagaidu turēšanas telpā, un šādu telpu iekārtošanas un aprīkošanas prasības’’, ciktāl tie nav pretrunā ar šo likumu. |

 |
| Jānis Voitehovičs

|  |
| --- |
| (par projektu atbildīgās amatpersonas vārds un uzvārds) |
| Valsts robežsardzes Galvenās pārvaldes Juridiskās nodaļas galvenais inspektors |
| (amats) |
| 67075737 |
| (tālruņa un faksa numurs) |
| janis.voitehovics@rs.gov.lv |
| (e-pasta adrese)  |

 |

1. Sk. Likumprojekta anotācijas 39.lpp. [↑](#footnote-ref-1)